
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1381 

6 Οκτωβρίου 2005 


ΑΠΟΦΑΣΕΙ Σ 

Αριθ. 2643/27.6.2005 

Κανονισμός Υγείας και Ασφάλειας της Εργασίας της Εται¬ 
ρίας Οργανισμός Λιμένος Θεσσαλονίκης Α.Ε. (Ο.Λ.Θ. 
Α.Ε.). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΤΑΙΡΙΑΣ 
ΟΡΓΑΝΙΣΜΟΣ ΛΙΜΕΝΟΣ ΘΕΣΣΑΛΟΝΙΚΗΣ Α.Ε. 
(157η Συνεδρίαση) 

Έχοντας υπόψη: 

Τις διατάξεις του ν. 1568/1985 «Υγιεινή και Ασφάλεια 
των εργαζομένων» (Φ.Ε.Κ. 177Α /18.10.1985). 

Τις διατάξεις του π.δ. 17/1996 «Μέτρα για τη βελτίωση 
της ασφάλειας και της υγείας των εργαζομένων κατά την 
εργασία σε συμμόρφωση με τις οδηγίες 89/391/ΕΟΚ και 
91/383/ΕΟΚ» (Φ.Ε.Κ. 11Α718.1.1996). 

Τις διατάξεις της παρ. 8 του άρθρου 32 του ν. 3153/2003 
«Ναυτική επαγγελματική εκπαίδευση, κατάρτιση και επι¬ 
μόρφωση και ρύθμιση διαφόρων θεμάτων αρμοδιότητας 
του Υπουργείου Εμπορικής Ναυτιλίας» (Φ.Ε.Κ. 153Α7 
19.6.2003) 

Το Σχέδιο Κανονισμού Υγείας και Ασφάλειας της εργα¬ 
σίας της Ο.Λ.Θ. Α.Ε. 

Την υπ’ αριθμ. 19 πράξη/22 Απριλίου 2005 του Συμβου¬ 
λίου Δ/νσηςτης Ο.Λ.Θ. Α.Ε., αποφασίζει: 

Α. Συντάσσει Κανονισμό Υγείας και Ασφάλειας της Ερ¬ 
γασίας της Εταιρίας Οργανισμός Λιμένος Θεσσαλονίκης 
Α.Ε. (Ο.Λ.Θ. Α.Ε.), ως εξής: 


ΚΑΝΟΝΙΣΜΟΣ ΥΓΕΙΑΣ ΚΑΙ ΑΣΦΑΛΕΙΑΣ 
ΤΗΣ ΕΡΓΑΣΙΑΣ ΤΗΣ ΕΤΑΙΡΙΑΣ 
ΟΡΓΑΝΙΣΜΟΣ ΛΙΜΕΝΟΣ ΘΕΣΣΑΛΟΝΙΚΗΣ Α.Ε. 

ΚΕΦΑΛΑΙΟ Α' 

ΓΕΝΙΚΕΣ ΥΠΟΧΡΕΩΣΕΙΣ Ο.Λ.Θ. Α.Ε. 

Άρθρο 1 

Ο Ο.Λ.Θ.α.ε. θα πρέπει: 

Να διασφαλίζει για κάθε χώρο εργασίας κατάλληλο φω¬ 
τισμό, αερισμό, θερμοκρασία, πυροπροστασία και ηλε¬ 
κτρική ασφάλεια, σύμφωνα με τις ισχύουσες διατάξεις. 

Να παρέχει στο προσωπικό του όλα τα αναγκαία ομαδι¬ 
κά και ατομικά μέσα προστασίας και να το εκπαιδεύει στη 
χρήση τους. 


Να επιβλέπει με τα αρμόδια όργανά του, την εφαρμογή 
του παρόντος κανονισμού και γενικά όλων των μέτρων 
διατήρησης της υγείας και της ασφάλειας του προσωπι¬ 
κού και των εγκαταστάσεων. 

Να παίρνει όλα τα αναγκαία μέτρα για την ύπαρξη και 
την καθαριότητα των χώρων υγιεινής (αποχωρητήρια, 
λουτρά), ανάπαυσης και ενδιαίτησης του προσωπικού. 

Να λαμβάνει όλα τα αναγκαία μέτρα για την ασφαλή με¬ 
ταφορά του προσωπικού προς και από τους χώρους ερ¬ 
γασίας. 

Να μεριμνά για την ασφαλή κυκλοφορία πεζών και οχη¬ 
μάτων στους χώρους ευθύνης του. 

Να λαμβάνει ιδιαίτερα μέτρα για τη διευκόλυνση και κί¬ 
νηση των ατόμων με ειδικές ανάγκες, εργαζομένων και μη 

Να μεριμνά για την προστασία του προσωπικού από 
φραστικές ή βίαιες επιθέσεις. 

Να λαμβάνει όλα τα προβλεπόμενα από τη νομοθεσία 
και τους κανονισμούς μέτρα για την προστασία της υγεί¬ 
ας και της ασφάλειας των εργαζομένων ευθύνης του. 

Να λαμβάνει μέτρα για την εκπαίδευση και την κατάρτι¬ 
ση του προσωπικού του Ο.Λ.Θ. α.ε., σε όλα τα ζητήματα 
που σχετίζονται με την υγεία και την ασφάλεια της εργα¬ 
σίας κάθε ειδικότητας, ομάδας ή συνεργείου εργαζομέ¬ 
νων. 

Να λαμβάνει ιδιαίτερη μέριμνα για την ασφαλή ένταξη 
των νεοπροσλαμβανομένων και των εκπαιδευόμενων 
ατόμων στο σύνολο των τμημάτων και των εργασιών ευ¬ 
θύνης του. 

Να μεριμνά διαρκώς για τη βελτίωση των μέτρων υγεί¬ 
ας και ασφάλειας του προσωπικού και να ενημερώνει σχε¬ 
τικά σε τακτά χρονικά διαστήματα τους εκπροσώπους 
των εργαζομένων για τα λαμβανόμενα μέτρα. 

Να διερευνά για τα αίτια κάθε εργατικού ατυχήματος 
και να λαμβάνει τυχόν πρόσθετα μέτρα ασφάλειας, που 
απορρέουν από την έρευνα αυτή. 

Να λαμβάνει υπ’ όψη του κατά προτεραιότητα τα ζητή¬ 
ματα υγείας και ασφάλειας του προσωπικού σε κάθε: 

• Δημιουργία ή μεταβολή εγκαταστάσεων ή παραγωγι¬ 
κών διαδικασιών. 

• Επέκταση των εργασιών ή των επιχειρησιακών του 
αντικειμένων. 

Να επιβλέπει με τα αρμόδια όργανά του την εφαρμογή 
όλων των μέτρων υγείας και ασφάλειας της εργασίας, 
που ισχύουν κάθε φορά. 

























19314 

ΚΕΦΑΛΑΙΟ Β' 

ΥΠΟΧΡΕΩΣΕΙΣ ΕΡΓΑΖΟΜΕΝΩΝ 
Άρθρο 2 

Το προσωπικό του Ο.Λ.Θ. α.ε. κατά την άσκηση των κα¬ 
θηκόντων του σε κάθε χώρο, εγκατάσταση ή δραστηριό¬ 
τητα ευθύνης του Οργανισμού οφείλει: 

Να μεριμνά για την ευταξία και την καθαριότητα. 

Να διατηρεί τους χώρους υγιεινής, αλλαγής ενδυμα¬ 
σίας, παραμονής και ανάπαυσης κ.α., τακτοποιημένους 
και καθαρούς. 

Σε κάθε περίπτωση κινδύνου να λαμβάνει όλα τα ανα¬ 
γκαία τεχνικά μέτρα και να χρησιμοποιεί τα ατομικά μέσα 
προστασίας. 

Να διατηρείτο δοχεία απορριμμάτων καθαρά και ερμη¬ 
τικά κλειστά. 

Να μην απορρίπτει σκουπίδια, άχρηστα αντικείμενα 
κ.λπ. σε μη προκαθορισμένους χώρους και με μη εγκε¬ 
κριμένο από τον Ο.Λ.Θ. τρόπο. 

Να υπακούει στη σήμανση των χώρων. 

Να μεριμνά για την κάλυψη φρεατίων, ανθρωποθυρί¬ 
δων, λάκκων, δοχείων δεξαμενών κ.α. επικίνδυνων σημεί¬ 
ων. 

Να διατηρεί κάθε θύρα και διάδρομο διαφυγής ανοικτό 
από οποιοδήποτε εμπόδιο ή αντικείμενο. 

Να παίρνει τα κατάλληλα μέτρα προστασίας για κινδύ¬ 
νους από πτώσεις του ιδίου ή αντικειμένων. 

Να εφαρμόζει όλα τα αναγκαία μέτρα για την προστα¬ 
σία της υγείας και της ασφάλειας των ιδίων, των συνα¬ 
δέλφων τους και τρίτων παρευρισκομένων, στους χώ¬ 
ρους εργασίας και στις εγκαταστάσεις ευθύνης του 
Ο.Λ.Θ. α.ε. 

Να μεριμνά για την ασφάλεια των εγκαταστάσεων και 
την προστασία του περιβάλλοντος στη ζώνη ευθύνης του 
Ο.Λ.Θ. α.ε. 

Να ενημερώνει άμεσα τον επικεφαλής ή τον προϊστάμε¬ 
νό του σε κάθε περίπτωση που τίθεται σε κίνδυνο η υγεία 
και η ασφάλεια των εργαζομένων ή τρίτου παρευρισκό- 
μενου ή η ασφάλεια των εγκαταστάσεων ή του περιβάλ¬ 
λοντος, στη ζώνη ευθύνης του Ο.Λ.Θ. α.ε. 

Να δηλώνει άμεσα στον επικεφαλής ή στον προϊστάμε¬ 
νό του κάθε εργατικό ατύχημα ή βλάβη της υγείας του, 
που έπαθε κατά τη διάρκεια της εργασίαςτου στον Ο.Λ.Θ. 
α.ε. 

Να μετέχει στις διαδικασίες εκπαίδευσης και κατάρτι¬ 
σης για την παροχή Α' Βοηθειών, την πυρασφάλεια και γε¬ 
νικά για κάθε ζήτημα υγείας και ασφάλειας της εργασίας, 
που οργανώνονται από τον Ο.Λ.Θ. α.ε. 

ΚΕΦΑΛΑΙΟ Γ 

ΑΣΦΑΛΕΙΑ ΣΤΗΝ ΕΡΓΑΣΙΑ 
Άρθρο 3 

ΑΣΦΑΛΕΙΑ ΣΤΗ ΛΙΜΕΝΕΡΓΑΣΙΑ 

ΓΕΝΙΚΑ 

Να φοράτε πάντα το κράνος, τη φόρμα εργασίας με τις 
αντανακλαστικές λωρίδες, τα παπούτσια ασφαλείας, το 
γιλέκο ή τον επενδύτη υψηλής ευκρίνειας και τα κατάλλη¬ 
λα γάντια εργασίας. 

Για ιδιαίτερους κινδύνους να χρησιμοποιείτε τα αντί¬ 
στοιχα Μέσα Ατομικής Προστασίας όπως: 

• Ωτοβύσματα ή ωτοκάψες για το θόρυβο. 


• Φιλτρόμασκα για τη σκόνη. 

• Ειδικές μάσκες για καπνούς, ατμούς, τοξικά αέρια. 

• Γυαλιά μηχανικής προστασίας όταν χρησιμοποιείτε 
εργαλεία χειρός, υπάρχει σκόνη από χύμα φορτία κ.α. 

Μη φοράτε ποτέ δακτυλίδια, βραχιόλια, αλυσίδες κ.α. 
κατά την εργασίας σας. 

Απαγορεύεται η κατανάλωση αλκοολούχων ποτών πριν 
και κατά τη διάρκεια της εργασίας. 

Να είστε πάντα προσηλωμένοι στην εργασία σας. 

Μην εργάζεστε βιαστικά και άτακτα. 

Να απομακρύνετε διαρκώς από το χώρο εργασίας τα 
υλικά συσκευασίας, στήριξης κ.λπ. των φορτίων, διατη¬ 
ρώντας την ευταξία του χώρου. 

Να είστε πάντα σε εγρήγορση και μην αγνοείτε φωτει¬ 
νά και ηχητικά σήματα προειδοποίησης, τους συναγερ¬ 
μούς, τις κόρνες οχημάτων, γερανών, περονοφόρων και 
λοιπών μηχανημάτων έργου, που κινούνται συγχρόνως 
στους χώρους εργασίας. 

Μη στέκεστε ποτέ κάτω από ανυψωμένα φορτία. Απο¬ 
μακρυνθείτε και σταθείτε σε προστατευμένο μέρος κάθε 
φορά που γίνεται η ανύψωση ή η κάθοδος φορτίου. 

Απαγορεύεται αυστηρά το κάπνισμα μέσα στα κύτη των 
πλοίων και σε χώρους ή κοντά σε φορτία με εύφλεκτα ή 
εκρηκτικά υλικά. 

Όταν εργάζεστε σε κλειστούς χώρους βεβαιωθείτε 
πριν εισέλθετε ότι υπάρχει επαρκής αερισμός, οξυγόνο 
και δεν υπάρχουν επικίνδυνα αέρια. Εάν αισθανθείτε δυ¬ 
σφορία απομακρυνθείτε άμεσα από το χώρο ειδοποιώ¬ 
ντας τους συναδέλφους σας να κάνουν το ίδιο. 

Μην εισέρχεστε μέσα σε χώρο που έχει οριοθετηθεί με 
κιγκλιδώματα ή κόκκινη ταινία. Εάν υπάρχει ανάγκη, ζη¬ 
τήστε την άδεια και τις οδηγίες του επικεφαλής των συ¬ 
γκεκριμένων εργασιών. 

Μην χρησιμοποιείτε ποτέ ελαττωματικά ή ακατάλληλα 
για την εργασία εργαλεία χειρός ή φορτοεκφόρτωσης. 
Επιθεωρείτε τα εργαλεία πριν τη χρήση τους. Εάν διαπι¬ 
στώσετε οποιοδήποτε πρόβλημα, ενημερώστε τον αρ¬ 
χιεργάτη και ζητείστε την αντικατάστασή τους εάν κριθεί 
απαραίτητο. 

Να εφαρμόζετε όλους τους κανόνες για την ασφάλεια 
των εργαλείων φορτοεκφόρτωσης και χειρός που αναφέ- 
ρονται στα αντίστοιχα κεφάλαια του παρόντος κανονι¬ 
σμού. 

Ο αρχιεργάτης: 

• Πριν από την έναρξη κάθε εργασίας λαμβάνει μέρι¬ 
μνα ώστε ο χώρος φορτοεκφόρτωσης και οι διάδρομοι 
πρόσβασης στα πλοία να είναι κατά το δυνατό ασφαλείς. 
Να μην υπάρχει κίνδυνος γλιστρήματος, ακαταστασία 
από παρελκόμενα φορτίων ή άλλων εργασιών, ανεπαρ¬ 
κής φωτισμός. Να μην υπάρχουν κίνδυνοι ηλεκτρικών 
ατυχημάτων ή εκρήξεων ή πυρκαγιάς ή απουσία οξυγό¬ 
νου. Οι σταθερές σκάλες του πλοίου που οδηγούν στα κύ¬ 
τη να είναι ασφαλείς κ.α. 

• Επιλέγει και παρακολουθεί τη συμπεριφορά των ερ¬ 
γαλείων φορτοεκφόρτωσης και χειρός που χρησιμοποι¬ 
ούνται. Σχεδιάζει, οργανώνει και εποπτεύει τον τρόπο ερ¬ 
γασίας. Διακόπτει άμεσα κάθε εργασία αν διαπιστώσει 
ανασφαλείς συνθήκες, ζητώντας στη συνέχεια τη βοή¬ 
θεια του επόπτη και του αρμόδιου τμήματος. 

• Οριοθετεί νοητά το χώρο εργασίας κατά περίσταση. 

• Λαμβάνει μέτρα ώστε να μην εισέρχονται στο χώρο 
εργασίας οχήματα, συνεργεία ή πεζοί, που δεν έχουν σχέ¬ 
ση με την εργασία. 

• Ορίζει τον τρόπο που θα κινηθούν τα προς φορτοεκ¬ 
φόρτωση φορτηγά ή οχήματα, καθώς και τα κάθε λογής 
μηχανήματα φορτοεκφόρτωσης. 

• Φροντίζει για την απομάκρυνση ή την ελαχιστοποίηση 
των παραγόντων κινδύνου όπως σκόνη, λιμνάζοντα νερά 
κ.α. 

Αν εκτελείτε χρέη κουμανταδόρου: 

• Μη στέκεστε ποτέ από τη μεριά τη στεριάς. Παραμέ¬ 
νετε σε ασφαλές σημείο που να σας βλέπει διαρκώς ο χει¬ 
ριστής και οι συνάδελφοί σας. 

• Να χρησιμοποιείτε τον εγκεκριμένο κώδικα σημάτων 
του Ο.Λ.Θ. α.ε. 

• Να δέχεστε οδηγίες μόνο από ένα λιμενεργάτη της 
ομοχειρίας που είναι μέσα στο αμπάρι. 

• Μην δώσετε καμία εντολή εάν δεν είστε βέβαιος. 

• Να προειδοποιείτε τους συναδέλφους σας για επικίν¬ 
δυνες καταστάσεις όπως κίνηση μηχανημάτων μέσα στο 
αμπάρι, κίνηση του γερανού κ.α. 

Κατά την εκφόρτωση των πλοίων πρωταρχικό μέλημα 
είναι η απελευθέρωση της σκάλας του κύτους, αντίστοι¬ 
χα κατά τη φόρτωση η σκάλα του κύτους κλείνεται κατά 
το δυνατό αργότερα. Καθ’ όλη τη διάρκεια των εργασιών 
πρέπει να λαμβάνεται μέριμνα ώστε να είναι ανοικτές οι 
θυρίδες των κλιμάκων. 

Να ανεβαίνετε και να κατεβαίνετε με εξαιρετική προσο¬ 
χή τις σκάλες των πλοίων. Αν διαπιστώσετε ότι γλιστρούν, 
λείπουν σκαλοπάτια, υπάρχουν κακοτεχνίες ή είναι εξαι¬ 
ρετικά σκοτεινές, ζητήστε την άμεση αποκατάσταση των 
επικίνδυνων συνθηκών και ενημερώστε για τον κίνδυνο 
τους συναδέλφους σας. 

Αν για οποιοδήποτε λόγο έχει αποκλεισθεί η κατακόρυ- 
φη σκάλα που οδηγεί στο αμπάρι, πρέπει να υπάρχει 
οπωσδήποτε μία φορητή σκάλα καλά δεμένη και στερεω¬ 
μένη, που να εξασφαλίζει την άμεση έξοδο σας από το 
αμπάριτου πλοίου σε κάθε κίνδυνο. Στις περιπτώσεις που 
δεν μπορεί να χρησιμοποιηθεί σκάλα η είσοδος και η απο¬ 
μάκρυνσή σας στο αμπάρι θα πρέπει να γίνεται με τα ειδι¬ 
κά κιβώτια του Ο.Λ.Θ. α.ε. αφού επιθεωρηθούν οπτικά 
πριν τη χρήση, καθώς και τα συρματόσχοινα τους. 

Μη βρίσκεστε ποτέ κάτω από την πορεία που ακολουθεί 
ο γερανός. 

Βεβαιωθείτε ότι ο χειριστής του γερανού ή το «κουμά¬ 
ντο» σας βλέπει διαρκώς. Μην κοτσάρετε ή ξεκοτσάρετε 
φορτία αν δεν είστε σίγουροι ότι το φορτίο έχει ακινητο- 
ποιηθεί και ότι βρίσκεστε στο οπτικό πεδίο του χειριστή ή 
του «κουμάντου». 

Στην εκφόρτωση πλοίου στο οποίο έχει γίνει μετατόπι¬ 
ση φορτίου, βεβαιωθείτε ότι έχει σταθεροποιηθεί και ότι 
είναι ασφαλές, πριν από κάθε εργασία. 

Όταν εργάζονται γύρω σας μηχανήματα έργου μέσα 
στα κύτη των πλοίων, στους προβλήτες, στις αποθήκες 
και αλλού, φροντίστε να μην βρίσκεστε στην πορεία του 
μηχανήματος. Να προσέχετε ιδιαίτερα το φωτεινό και 
ηχητικό σήμα προειδοποίησης που χρησιμοποιούν κατά 
την οπισθοπορία. 

Κατά την κίνησή σας πάνω στο κύριο κατάστρωμα ή τα 
εσωτερικά καταστρώματα, να προσέχετε ιδιαίτερατις θυ¬ 
ρίδες και τα ανοίγματα, βεβαιωθείτε ότι είναι κλειστά πριν 
πατήσετε πάνω τους. Εάν ο φωτισμός είναι ανεπαρκής ζη¬ 
τήστε βοήθεια. 

Να προσέχετε όταν καθαρίζετε τα κύτη των πλοίων από 
χύμα φορτία, μην καταπλακωθείτε από φορτίο που έχει 
κολλήσει στα τοιχώματα. 


Μην κοτσάρετε ποτέ φορτία υπό γωνία. 

Μην αναρτάτε φορτία από τις ταινίες ή τα συρματό¬ 
σχοινα συνοχής τους. 

Απαγορεύεται η μεταφορά ατόμων μαζί με τα φορτία. 

Απαγορεύεται η μεταφορά ατόμων από τα μηχανήματα 
έργου. 

Κατά τη διάρκεια των εργασιών φορτοεκφόρτωσης, 
μην εισέρχεστε ποτέ στις κλειστές πλατφόρμες φορτη¬ 
γών ή τρένων. 

Όταν χρειάζεται να κοτσάρετε ή να ξεκοτσάρετε φορ¬ 
τία από τις ανοιχτές πλατφόρμες φορτηγών να χρησιμο¬ 
ποιείτε τις πλατφόρμες του Οργανισμού πάνω στις οποί¬ 
ες θα στέκεστε για να ανεβαίνετε και να κατεβαίνετε στην 
πλατφόρμα του φορτηγού. 

Να μην αναρτάτε ποτέ φορτίο μεγαλύτερο από την ανυ¬ 
ψωτική ικανότητα του μέσου ανύψωσης (αλυσίδες, συρ¬ 
ματόσχοινα κ.α.). Αν δεν είστε βέβαιοι για την ανυψωτική 
ικανότητα των μέσων ρωτήστε τους ανωτέρους σας και 
μην προχωρήσετε στην εργασία αν δεν βεβαιωθείτε. 

Η ανάρτηση και η μεταφορά φορτίων πρέπει να γίνεται 
με τάξη, ώστε να μην υπάρχει κίνδυνος πτώσης μέρους ή 
του συνόλου του φορτίου. 

Αν εργάζονται εντός του κύτους δύο ομοχειρίες σε δια¬ 
φορετικά επίπεδα π.χ. κατά τη φόρτωση δεμάτων κα¬ 
πνού, να λαμβάνονται μέτρα ώστε να αποκλείεται η πτώ¬ 
ση αντικειμένων ή φορτίων από το ψηλότερο επίπεδο. 

Κατά την εκφόρτωση δεμάτων καπνού από φορτηγά με 
ανατροπή, να απομακρύνεστε επαρκώς και να έχετε συ¬ 
νεχή και σωστή επικοινωνία με τον οδηγό του φορτηγού 
για την αποφυγή ατυχημάτων. 

Κατά την εκφόρτωση δεμάτων καπνού, σάκων, κιβω¬ 
τίων κ.λπ. από φορτηγά συρόμενα, να χρησιμοποιείτε το 
κλαρκ με προσαρτημένοτο κιβώτιο ανύψωσης, μέσα στο 
οποίο θα στέκεστε για να τραβήξετε με το γάντζο ή άλλο 
μέσο, τις πρώτες σειρές, έως ότου ελευθερωθεί αρκετός 
χώρος μέσα στο φορτηγό. 

Η στοιβασία των δεμάτων ή των σάκων μέσα στα δίχτυα, 
θα πρέπει να γίνεται με ευταξία σε σειρές ίδιες για κάθε 
σαμπάνιά και τύπο διχτυού, έτσι ώστε τα φορτία να αγκα¬ 
λιάζονται σε ικανό ύψος και με τρόπο που να μην επιτρέ¬ 
πει την πτώση τους. Θα πρέπει να αναρτάται ένα μόνο δί¬ 
χτυ κάθε φορά και η ανύψωση ή η εναπόθεσή του να γίνε¬ 
ται ομαλά. 

Μην ανεβαίνετε ποτέ πάνω σε σωρούς ή στοίβες φορ¬ 
τίων. 

Κατά τη στοιβασία φορτίων να λαμβάνονται μέτρα ώστε 
να μην κυλήσουν ή να μην πέσουν τα φορτία. Προσέχετε 
την ασφάλιση των φορτίων σε δυσμενείς καιρικές συνθή¬ 
κες, όπως ισχυροί άνεμοι κ.α. 

Οι στοίβες, στους εξωτερικούς χώρους μπορούν να 
έχουν σχέση εύρους βάσης με ύψος 1:3 και στους εσω¬ 
τερικούς 1:4.Το ύψος της στοίβας δεν πρέπει να ξεπερνά 
ποτέ τα 6γπ. Σε καμία περίπτωση δεν πρέπει να τοποθε¬ 
τούνται περισσότερες από 4 παλέτες καθ’ ύψος. Η απο- 
στοιβασία γίνεται ξεκινώντας πάντα από πάνω. 

Προσοχή στις γωνίες, τα αιχμηρά αντικείμενα και στις 
προεξοχές από τη στοιβασία. 

Οι παλέτες που χρησιμοποιούνται πρέπει: 

• Να είναι σε καλή κατάσταση. 

• Το ύψος του φορτίου δεν πρέπει να είναι μεγαλύτερο 
από τη μεγαλύτερη πλευρά της βάσης της παλέτας. 

• Το βάρος του φορτίου να μην ξεπερνά τα όρια βά¬ 
ρους της. 

Μην καθοδηγείτε ή υποβαστάζετε φορτία, που μεταφέ- 
ρονται από περονοφόρα ή άλλα μηχανήματα έργου. 

Κατά την εκτέλεση κάθε εργασίας σε ύψος πάνω από 2 
μέτρα, θα πρέπει ανάλογα με τις συνθήκες και την περί¬ 
σταση, να χρησιμοποιείτε τα κιβώτια ανύψωσης προσω¬ 
πικού και τις ζώνες ασφαλείας 5 σημείων με τους αντί¬ 
στοιχους ανακόπτες πτώσεων. Μη χρησιμοποιείτε ποτέ 
για την ανύψωσή σας τις περόνες ή παλέτα τοποθετημέ¬ 
νη πάνω στις περόνες του κλαρκ. 

Μην εισέρχεστε σε αμπάρια πλοίων ή οοηΐαίπΘΓε στα 
οποία παρατηρείτε διαρροή χημικών προϊόντων και μην 
αγγίζετε το φορτίο. Σταθείτε σε απόσταση σε ανοικτό και 
καλά αεριζόμενο χώρο, αφού βεβαιωθείτε ότι έχουν απο¬ 
μακρυνθεί και οι υπόλοιποι συνάδελφοί σας. Ειδοποιήστε 
άμεσα τον αρχιεργάτη και τον Τεχνικό Ασφάλειας για να 
εκτιμήσει την κατάσταση. 

Κατά την τοποθέτηση ή την αφαίρεση των «τακουνιών» 
πάνω στα οοηΙαίπθΓδ πρέπει η άνοδος και η κάθοδος σας 
να γίνεται είτε πάνω στην ειδική κατασκευή που έχει γίνει 
στο ερτθαάθΓ, είτε με το ειδικά διαμορφωμένο οοπΙαίπθΓ. 
Φοράτε πάντα τη ζώνη 5 σημείων κάθε φορά που εργάζε¬ 
στε σε οοπΙαίπΘΓ με κίνδυνο πτώσεων από ύψος. Στερεώ¬ 
νετε κάθε φορά σε σταθερό σημείο τον ανακόπτη πτώ¬ 
σης. Μην αποσυνδέετε τον ανακόπτη κατά την τοποθέτη¬ 
ση ή την αφαίρεση των «τακουνιών». 

Οι κλίμακες του Ο.Λ.Θ.α.ε. μπορεί να χρησιμοποιηθούν 
για άνοδο ή κάθοδο από τα οοπΐαίπθΓε, για ύψος έως 2 

00ΠΪ3ΪΠΘΓ5. 

Τ ο άνοιγμα των οοπΐαί πθγ5 γίνεται με προσοχή. Ελέγξτε 
αρχικά εάν έχει σήμανση επικίνδυνου φορτίου σύμφωνα 
με τους διεθνείς κώδικες(η απουσία σήμανσης δεν εγ- 
γυάται ότι το φορτίο είναι ακίνδυνο). Μην στέκεστε ποτέ 
πίσω από την πόρτα, ανοίξτε αργά τον πύρο και μισοα- 
νοίξτε την πόρτα. 

Μην εισέρχεστε ποτέ σε ανοιγμένο οοηΙαίηΘΓ εάν δεν εί¬ 
ναι ασφαλές. Αποκλείστε τους χημικούς, τους βιολογι¬ 
κούς κινδύνους, την έλλειψη 02 και τους μηχανικούς κιν¬ 
δύνους από έκρηξη ή πτώση του φορτίου. 

Μέσα στα οοπΐαίηθΓδ των 40' να χρησιμοποιείτε μόνο 
ηλεκτρικά περονοφόρα. Σε κάθε περίπτωση, βεβαιωθείτε 
ότι δάπεδο αντέχει το βάρος του περονοφόρου. 

Σε εξαιρετικά δυσμενείς καιρικές συνθήκες όπως ισχυ¬ 
ρός άνεμος, ομίχλη, βροχή, χιόνι κ.α. η συνέχιση ή η δια¬ 
κοπή των εργασιών αποφασίζεται από τον αρχιεργάτη, 
τον επόπτη και το αρμόδιο τμήμα του Ο.Λ.Θ.α.ε. 

Άρθρο 4 

ΧΕΙΡΙΣΜΟΣ ΜΗΧΑΝΗΜΑΤΩΝ ΕΡΓΟΥ 

ΓΕΝΙΚΑ. 

Σε κάθε περίπτωση, επιτρέπεται ο χειρισμός των μηχα¬ 
νημάτων έργου, μόνο από κατόχους της νόμιμης άδειας 
χειρισμού. 

Μη χρησιμοποιείτε το μηχάνημα για άλλες εργασίες 
εκτός από αυτές για τις οποίες έχει κατασκευαστεί. 

Χρησιμοποιείτε ένα μηχάνημα για πρώτη φορά μόνο 
εφόσον έχετε εκπαιδευτεί επαρκώς και εξοικειωθεί με το 
χειρισμό του. 

Χρησιμοποιείτε μόνο συντηρημένα και σε καλή κατά¬ 
σταση μηχανήματα. Σε αντίθετη περίπτωση ενημερώστε 
τον Προϊστάμενό σας, για τυχόν αντικατάσταση ή πρό¬ 
σθετες προφυλάξεις. 

Να τηρείτε πάντα τους κανόνες του Κώδικα Οδικής Κυ¬ 
κλοφορίας κατά την πορεία των μηχανημάτων τόσο 


στους υπαίθριους όσο και στους κλειστούς αποθηκευτι¬ 
κούς χώρους (εξαίρεση αποτελούν οι χώροι εργοταξίου). 

Απαγορεύεται η κατανάλωση αλκοολούχων ποτών πριν 
την έναρξη ή κατά τη διάρκεια της εργασίας. 

Μην τρώτε και μην καπνίζετε κατά το χειρισμό των μη¬ 
χανημάτων. 

Μην κάνετε αστεϊσμούς ή επίδειξη δεξιοτήτων κατά το 
χειρισμό των μηχανημάτων. 

Απαγορεύεται αυστηρά το κάπνισμα μέσα στα κύτη 
πλοίων. 

Μη μεταφέρεται ποτέ φορτία πάνω από ανθρώπους, 
φροντίστε να απομακρυνθούν. 

Απαγορεύεται η μεταφορά ατόμων με τα μηχανήματα 
έργου. 

Μη σταθμεύετε το μηχάνημά σας επάνω ή πολύ κοντά 
στις σιδηροδρομικές γραμμές, τις γραμμές κύλισης των 
ηλεκτροκίνητων γερανών, καθώς και στα ψαλίδια του 
Ο.Σ.Ε. 

Διατηρείτε τις καμπίνες χειρισμού και τα μηχανήματα 
καθαρά και κυρίως από λάδια, γράσα, πετρέλαια κ.λπ. 
που μπορεί να προκαλέσουν γλιστρήματα, ατυχήματα ή 
πυρκαγιές. Καθαρίστε τα σκαλοπάτια και τα παπούτσια 
σας από υλικά που γλιστρούν, πριν χρησιμοποιήσετε τις 
σκάλες των μηχανημάτων. 

Απομακρύνετε τα ξένα αντικείμενα από την καμπίνα χει¬ 
ρισμού, υπάρχει κίνδυνος να κυλήσουν κάτω από τα χει¬ 
ριστήρια ελέγχου. 

Απαγορεύεται η διατήρηση μέσα στην καμπίνα χειρι¬ 
σμού ή επάνω στο μηχάνημα, οποιουδήποτε επικίνδυνου 
υλικού. 

Να καθαρίζετε τους υαλοπίνακες ώστε να έχετε άριστη 
ορατότητα από το χειριστήριο. 

Μην χρησιμοποιείτε ποτέ μηχάνημα όταν δεν είναι σε 
πλήρη λειτουργία τα συστήματα φωτισμού του (πορείας, 
εΐορ, αΙείΓηΊ, οπισθοκίνησης). 

Ελέγξτε ότι κάθε μηχάνημα που ρυμουλκεί ή ρυμουλ- 
κείται είναι εφοδιασμένο με ειδικό σύστημα ζεύξης ή ρυ¬ 
μούλκησης, τέτοιο που η ζεύξη, η απόζευξη και η ρυ¬ 
μούλκηση, να πραγματοποιούνται εύκολα και με ασφά¬ 
λεια. 

Ποτέ μην ανεβαίνετε ή κατεβαίνετε από μηχάνημα όταν 
είναι σε κίνηση. 

Μην κατεβαίνετε από το μηχάνημα αφήνοντας τη μηχα¬ 
νή αναμμένη, έστω και για μικρό χρονικό διάστημα. 

Όταν είστε σε αναμονή εργασίας, να σβήνετε κατά το 
δυνατό τη μηχανή. 

Παρακολουθείτε πάντα τα όργανα ελέγχου των λει¬ 
τουργιών του μηχανήματος και τις προειδοποιητικές λυ¬ 
χνίες, αν διαπιστώσετε κάποια ανωμαλία διακόψτε την ερ¬ 
γασία σας. 

Αν αντιληφθείτε κάποιο θόρυβο κατά τη λειτουργία του 
μηχανήματος διακόψτε αμέσως τη λειτουργία του. 

Να είστε πάντα προσηλωμένοι σε αυτό που κάνετε ακό¬ 
μη και όταν ο χειρισμός είναι μονότονος και επαναλαμβα¬ 
νόμενος. 

Να φοράτε πάντα το κράνος σας ιδιαίτερα όταν ανεβο- 
κατεβαίνετε τις σκάλες των μηχανημάτων, μπορεί να χτυ¬ 
πήσετε σε κάποιο σημείο ή να ζαλιστείτε και να χάσετε την 
ισορροπία σας. 

Μη φοράτε ποτέ ρούχα με χαλαρά μέρη ή εξέχοντα τμή¬ 
ματα. Να φοράτε πάντα τη φόρμα εργασίας σας. Μην φο¬ 
ράτε δακτυλίδια, αλυσίδες κ.α. στα χέρια. 

Αν σας αντικαταστήσει άλλος χειριστής ενημερώστε 
τον για τις τυχόν παρατηρήσεις σας τόσο για το φορτίο 
όσο και για το μηχάνημα. 

Μετά το πέρας των εργασιών να σημειώνετε οποιοδή- 
ποτε πρόβλημα λειτουργίας ή βλάβη διαπιστώσατε στο 
μηχάνημα, ώστε να επισκευαστεί. 

Μην κάνετε επισκευές μηχανολογικής ή ηλεκτρολογι- 
κής φύσης στο μηχάνημα. 

Μην εκτελείτε επιθεώρηση της λειτουργίας οποιουδή- 
ποτε μηχανήματος αν δεν έχετε διακόψει τη λειτουργία 
του. Μην ανοίγετε το πώμα του ψυγείου όταν ο κινητήρας 
είναι ζεστός, ξεσφίξτε το καπάκι σιγά ώστε να εκτονωθεί 
ο αέρας και μετά αφαιρέστε το καπάκι. 

Απαγορεύεται αυστηρά η χρήση φλόγας ή αναμμένου 
τσιγάρου, όταν γίνεται έλεγχος στάθμης καυσίμων, 
υγρών μπαταρίας, άνοιγμα της μηχανής κ.λπ. 

Για οποιαδήποτε επισκευή, ρύθμιση ή συντήρηση δια- 
κόψτε την παροχή του ηλεκτρικού ρεύματος στους Η/Κ 
γερανούς ή τη λειτουργία του κινητήρα στα άλλα μηχα¬ 
νήματα. Μην αποκαταστήσετε τη λειτουργία του κινητή¬ 
ρα ή την παροχή του ρεύματος πριν βεβαιωθείτε ότι ενη¬ 
μερώσατε σχετικά όλους όσους βρίσκονται πάνω στο μη¬ 
χάνημα. 

Μην ανεβαίνετε ποτέ πάνω σε σωρούς ή στοίβες φορ¬ 
τίων. 

Κατά τη στοιβασία φορτίων να λαμβάνονται μέτρα ώστε 
να μην κυλήσουν ή να μην πέσουν τα φορτία, ιδιαίτερα 
στις δυσμενείς καιρικές συνθήκες, όπως ισχυροί άνεμοι 

κ.α. 

Οι στοίβες, στους εξωτερικούς χώρους μπορούν να 
έχουν σχέση εύρους βάσης με ύψος 1:3 και στους εσω¬ 
τερικούς 1:4.Το ύψος της στοίβας δεν πρέπει να ξεπερνά 
ποτέ τα 6πτ Σε καμία περίπτωση δεν πρέπει να τοποθε¬ 
τούνται περισσότερες από 4 παλέτες καθ’ ύψος. Η απο- 
στοιβασία γίνεται ξεκινώντας πάντα από πάνω. 

Προσοχή στις γωνίες, τα αιχμηρά αντικείμενα και στις 
προεξοχές από τη στοιβασία. 

Οι παλέτες που χρησιμοποιούνται πρέπει: 

• Να είναι σε καλή κατάσταση. 

• Το ύψος του φορτίου δεν πρέπει να είναι μεγαλύτερο 
από τη μεγαλύτερη πλευρά βάσης της παλέτας. 

• Το βάρος του φορτίου να μην ξεπερνά τα όρια βά¬ 
ρους της. 

Αν σας δοθεί εντολή να εκτελέσετε χειρισμό που κατά 
τη γνώμη σας δεν είναι ασφαλής μην τον εκτελέσετε και 
ειδοποιήστε άμεσα τον Προϊστάμενό σας. 

Μην αγνοείτε ποτέ τους κανόνες ασφάλειας. 

Αν αισθάνεστε αδιαθεσία ή έχετε κάποιο σοβαρό προ¬ 
σωπικό πρόβλημα με αποτέλεσμα να μην είστε προσηλω¬ 
μένος στο χειρισμό, μη διστάσετε να το αναφέρετε στον 
Προϊστάμενό σας και να ζητήσετε την αντικατάστασή 
σας. 

ΧΕΙΡΙΣΜΟΣ ΗΛΕΚΤΡΟΚΙΝΗΤΩΝ ΓΕΡΑΝΩΝ 

Πριν ανεβείτε στο γερανό εκτελέστε τις ακόλουθες ερ¬ 
γασίες: 

• Εξετάστε αν οι σιδηροτροχιές κύλισης είναι ελεύθε¬ 
ρες από εμπόδια. 

• Ελέγξτε τα φορείατωντροχών μήπως έχουνπάθει κά¬ 
ποια ζημιά που εμποδίζει τη μετακίνηση του γερανού. 

• Ελέγξτε αν ο ρευματολήπτης του γερανού είναι το¬ 
ποθετημένος στον κατάλληλο ρευματοδότη, ειδάλλως ει¬ 
δοποιήστε για τη μετακίνησή του (σκάντζα). 


• Ελευθερώστε το σύστη μα αγκυρώσεως του γερανού. 

Πριν θέσετε σε λειτουργία το γερανό εκτελέστε τους 

ακόλουθους ελέγχους: 

• Βεβαιωθείτε ότι τα συρματόσχοινα είναι καλά περιτυ- 
λιγμένα στα τύμπανα και τις τροχαλίες και ότι δεν υπάρ¬ 
χει ξένο σώμα στο μηχανισμό περιστροφής. 

• Επιθεωρήστε οπτικά, όσο είναι δυνατό, όλα τα συρ¬ 
ματόσχοινα του γερανού για να διαπιστώσετε τυχόν φθο¬ 
ρές ή θραύση σωματιδίων. 

• Ελέγξτε αν ο διακόπτης επιλογής ταχυτήτων ανυψω¬ 
τικής ικανότητας βρίσκεται στη σωστή θέση. 

Πριν αρχίσετε την εργασία φορτοεκφόρτωσης εκτελέ¬ 
στε δοκιμαστικές κινήσεις όλων των λειτουργιών του γε¬ 
ρανού με τη μικρότερη δυνατή ταχύτητα και το γερανό 
χωρίς φορτίο. Αν κατά την εκτέλεση των δοκιμαστικών 
χειρισμών ή την εργασία του γερανού αντιληφθείτε κά¬ 
ποια ανωμαλία ή ζημιά διακόψτε αμέσως τη λειτουργία 
του γερανού. 

Κατά την έναρξη της εργασίας και κατά την ανύψωση 
του πρώτου φορτίου ανυψώστε το σε μικρό ύψος και 
ελέγξτε τη λειτουργία των φρένων του γερανού. 

Πριν την έναρξη της εργασίας απαιτείστε την αφαίρεση 
ή τη διευθέτηση των εμποδίων που παρεμβάλλονται, όπως 
κεραίες, μπίγες κ.λπ. ώστε ο κύκλος στροφής του βέλους 
και του άγκιστρου να διαγράφονται ανεμπόδιστα. Μην αρ¬ 
χίζετε την εργασία φορτοεκφόρτωσης αν προηγούμενα 
δεν έχουν αφαιρεθεί τα υποστηρίγματα των καλυμμάτων 
(μπίμια) τα οποία πολλές φορές γίνονται αιτία ατυχημάτων. 

Μετά την τοποθέτηση του γερανού σε θέση εργασίας, 
εκτελέστε με προσοχή δοκιμαστική στροφή του γερανού, 
για να διαπιστώσετε ότι δεν υπάρχει πιθανότητα πρό¬ 
σκρουσης στο πλοίο ή σε κάποιο άλλο σταθερό σημείο. 

Κατά τις μετακινήσεις του γερανού: 

• Στρέψτε το βέλος προς την κατεύθυνση της μετακί¬ 
νησής του ώστε να ελέγχετε το γύρω χώρο. 

• Συμπτύξτετο βέλος στην ανώτερη θέση και ανεβάστε 
το άγκιστρο ώστε το αντίβαρό του να βρίσκεται υψηλότε¬ 
ρα από το χειριστήριο. 

• Βεβαιωθείτε ότι δεν υπάρχουν μηχανήματα κοντά 
στις τροχιές κύλισης του γερανού. 

• Ελέγξτε ότι τα καλώδια ρευματοδότησης του γερα¬ 
νού δεν βρίσκονται πάνω στις τροχιές κύλισης. 

• Ακινητοποιείστε έγκαιρα το γερανό πριν εκτυλιχθεί 
όλο το καλώδιο από την ανέμη του. 

Μην ανυψώνετε ποτέ φορτίο μεγαλύτερο από την ανυ¬ 
ψωτική ικανότητα του γερανού. Αν διαπιστώσετε υπέρ¬ 
βαση του ορίου κατεβάστε αμέσως το φορτίο. 

Μην επεμβαίνετε στους διακόπτες ορίων του γερανού 
και στους αυτόματους διακόπτες, ειδοποιείστε το αρμό¬ 
διο προσωπικό. 

Να χρησιμοποιείτε τους διακόπτες ορίων μόνο σε έκτα¬ 
κτη ανάγκη και ποτέ για να διακόψετε την κίνηση. 

Μην εγκαταλείπετε ποτέ το χειριστήριο όταν στο άγκι¬ 
στρο υπάρχει ανηρτημένο φορτίο. 

Βεβαιωθείτε ότι καταλάβατε σωστά τα σήματα του κου¬ 
μανταδόρου, μην κάνετε κανένα χειρισμό αν αμφιβάλετε 
ή αν κρίνετε ότι κάτι τέτοιο είναι επικίνδυνο. 

Πριν μετακινήσετετο φορτίο ελέγξτε την ισορροπία του 
σηκώνοντας το λίγα εκατοστά από το έδαφος. 

Μην αφήνετε το φορτίο άσκοπα ανυψωμένο. 

Ανυψώνετε σιγά και προσεκτικά τα φορτία αποφεύγο- 
ντας τα απότομα τεντώματα των συρματόσχοινωντου γε¬ 
ρανού και των συρματόσχοινων ανάρτησης (σαμπάνια). 

Πριντην ανύψωση του φορτίου βεβαιωθείτε ότι το φορ¬ 
τίο δεν είναι δεμένο ή σκαλωμένο αλλά ελεύθερο να ανυ¬ 
ψωθεί. 

Απαγορεύεται η ανάρτηση φορτίων υπό γωνία. 

Φροντίστε τα συρματόσχοινα να μην τρίβονται σε επι¬ 
φάνειες ή γωνίες. 

Κατά την εκφόρτωση υλικών σε φορτηγά ή βαγόνια μην 
επιτρέπετε την άνοδο ή την παραμονή σε αυτά λιμενερ¬ 
γατών ή των οδηγών-χειριστών. Τα άτομα παραμένουν σε 
ασφαλή απόσταση από τις θέσεις εναπόθεσης των φορ¬ 
τίων. 

Ζητάτε να απομακρύνετε οποιοδήποτε άτομο ή όχημα 
άσχετο με τη φορτοεκφόρτωση κάτω από το γερανό. 

Μην απελευθερώνετε απότομα τις αρτάνες. 

Μην αναρτάτε φορτία από τις ταινίες ή τα συρματό¬ 
σχοινα συνοχής τους. 

Σε πλοία φορτωμένα με χύμα φορτία εφ’ όσον υπάρ¬ 
χουν ενδιάμεσα καταστρώματα απαγορεύεται να γίνεται 
εκφόρτωση του κύτους σε βάθος αν προηγούμενα δεν 
έχουν καθαριστεί τα ενδιάμεσα καταστρώματα. 

Κατά τη φορτοεκφόρτωση χύμα φορτίων φροντίστε για 
την ελαχιστοποίηση της εκπεμπόμενης σκόνης και της 
διασποράς των φορτίων στα κρηπιδώματα. 

Μη χτυπάτε την αρπάγη στα τοιχώματα του κύτους, για 
την πτώση χύμα φορτίου. 

Όταν δύο γερανοί δουλεύουν σε μικρή απόσταση πρέ¬ 
πει να συντονίζονται ώστε να μην υπάρχει περίπτωση να 
χτυπήσει ο ένας τον άλλο. 

Η ελάχιστη απόσταση μεταξύ των αξόνων περιστρο¬ 
φής, δύο γερανών που εργάζονται συγχρόνως, θα πρέπει 
να είναι τέτοια ώστε να αποκλείεται η περίπτωση σύ¬ 
γκρουσης, τουλάχιστον των οπίσθιων μερών τους. 

Μη χρησιμοποιείτε ποτέ μαγνήτη για την ανάρτηση δο¬ 
χείων υπό πίεση. 

Μη σκύβετε έξω από το χειριστήριο, το μηχανοστάσιο 
και τα κιγκλιδώματα των εξεδρών. 

Να χρησιμοποιείτε πάντα το φωτεινό και το ηχητικό 
προειδοποιητικό σήμα του γερανού πριν και κατά τη διάρ¬ 
κεια κάθε μετακίνησής του. 

Μετά το τέλος της εργασίας και πριν εγκαταλείψετε το 
γερανό εκτελέστετις ακόλουθες εργασίες: 

• Ανυψώστε το άγκιστρο και το βέλος μέχρι το ανώτα¬ 
το όριο και πριν από τη λειτουργία των αυτόματων διακο¬ 
πτών για να μη χτυπάει το άγκιστρο πάνω στο γερανό σε 
περίπτωση ισχυρού ανέμου. 

• Στρέψτε το περιστρεφόμενο μέρος του γερανού έτσι 
ώστε να τοποθετηθεί κατά μήκος των σιδηροτροχιών κύ- 
λισης. 

• Μηντοποθετείτε ποτέ τους γερανούς με τα βέλη τους 
αντικριστά. 

• Τοποθετείστε τους μοχλούς των χειριστηρίων στη θέ¬ 
ση (ο), κλείστε τις πόρτες και τα παράθυρα του χειριστη¬ 
ρίου και του μηχανοστασίου και κατεβάστετο γενικό δια¬ 
κόπτη. 

• Τοποθετήστε το σύστημα αγκύρωσηςτου γερανού. 

• Βεβαιωθείτε ότι έχετε κλείσει τη θέρμανση-ψύξη του 
χειριστηρίου. 

ΧΕΙΡΙΣΜΟΣ ΓΕΡΑΝΟΓΕΦΥΡΩΝ 

Πριν ανεβείτε στη γερανογέφυρα εκτελέστε τις ακό¬ 
λουθες εργασίες: 

• Εξετάστε αν οι σιδηροτροχιές κύλισης είναι ελεύθε¬ 
ρες από εμπόδια. 


• Ελέγξτε τα φορεία τωντροχών μήπως έχουνπάθει κά¬ 
ποια ζημία που εμποδίζει τη μετακίνηση της γερανογέφυ¬ 
ρας. 

• Ελευθερώστε το σύστημα αγκυρώσεως της γερανο¬ 
γέφυρας. 

Πριν θέσετε σε λειτουργία τη γερανογέφυρα εκτελέστε 
τους ακόλουθους ελέγχους: 

• Επιθεωρήστε οπτικά, όσο είναι δυνατό, όλα τα συρ¬ 
ματόσχοινα της γερανογέφυρας για να διαπιστώσετε τυ¬ 
χόν φθορές ή θραύση σωματιδίων. 

• Ελέγξτε αν ο διακόπτης επιλογής ταχυτήτων ανυψω¬ 
τικής ικανότητας βρίσκεται στη σωστή θέση. 

Πριν αρχίσετε την εργασία φορτοεκφόρτωσης εκτελέ¬ 
στε δοκιμαστικές κινήσεις όλων των λειτουργιών της γε¬ 
ρανογέφυρας με τη μικρότερη δυνατή ταχύτητα και τη 
γερανογέφυρα άφορτη και ελέγξτε τη λειτουργία της. Αν 
κατά την εκτέλεση των δοκιμαστικών χειρισμών ή την ερ¬ 
γασία της γερανογέφυρας αντιληφθείτε κάποια ανωμα¬ 
λία ή ζημιά διακόψτε αμέσως τη λειτουργία της. 

Κατά την έναρξη της εργασίας και κατά την ανύψωση 
του πρώτου οοπΙαίπθΓ, ανυψώστε το σε μικρό ύψος και 
ελέγξτε τη λειτουργία των φρένων. 

Πριντην έναρξη της εργασίας απαιτήστε την αφαίρεση 
ή τη διευθέτηση των εμποδίων που παρεμβάλλονται, 
όπως κεραίες, μπίγεςκ.λπ. ώστεηπορείατουερΓθαάθΓνα 
γίνεται ανεμπόδιστα.. 

Κατά τις μετακινήσεις της γερανογέφυρας: 

• Βεβαιωθείτε ότι δεν υπάρχουν μηχανήματα ή οχήμα¬ 
τα κοντά στις τροχιές κύλισής της. 

• Ελέγξτε αν κυκλοφορούν οχήματα στο χώρο όπου θα 
εναποθέσετετο οοηίαίπθΓ καιφρονπ'στε να απομακρυνθούν. 

Μην επεμβαίνετε στους διακόπτες ορίων της γερανο¬ 
γέφυρας και στους αυτόματους διακόπτες, ειδοποιήστε 
το αρμόδιο προσωπικό. 

Να χρησιμοποιείτε τους διακόπτες ορίων μόνο σε έκτα¬ 
κτη ανάγκη και ποτέ για να διακόψετε την κίνηση. 

Μην εγκαταλείπετε ποτέ το χειριστήριο σε κάθε περί¬ 
πτωση ζεύξης ή απόζευξης οοπΐαίηθΓ. 

Μην μεταφέρετε ποτέ άτομα πάνω στα οοπίαίπΘΓε. 

Βεβαιωθείτε ότι καταλάβατε σωστά τα σήματα του κου¬ 
μανταδόρου, μην κάνετε κανένα χειρισμό αν αμφιβάλετε 
ή αν κρίνετε ότι κάτι τέτοιο είναι επικίνδυνο. 

Πριν μετακινήσετε το οοπΙαίπθΓ ελέγξτε την ισορροπία 
του σηκώνοντας το λίγα εκατοστά. 

Μην μεταφέρετε οοπΙαίπθΓ που έχουν υποστεί ζημιά, 
εκτός αν έχουν διασφαλιστεί οι κίνδυνοι από πτώσεις. 

Μην αφήνετε οοπΐείηθΓ άσκοπα ανυψωμένο. 

Η ανύψωση και το κατέβασμα των οοηΐαίηΘΓε ή των κα- 
πακιών πρέπει να γίνεται προοδευτικά αποφεύγοντας τις 
βίαιες κινήσεις. 

Μη σκύβετε έξω από το χειριστήριο, το μηχανοστάσιο 
και τα κιγκλιδώματα των εξεδρών. 

Να χρησιμοποιείτε πάντα το φωτεινό και ηχητικό προ¬ 
ειδοποιητικό σήμα της γερανογέφυρας πριν και κατά τη 
διάρκεια κάθε μετακίνησής της . 

Μην εγκαταλείπετε το χειριστήριο προτού η μπούμα 
τερματίσει τη διαδρομή της στην ανώτερη ή κατώτερη θέ¬ 
ση. 

Μετά το τέλος της εργασίας και πριν εγκαταλείψετε τη 
γερανογέφυρα εκτελέστε τις ακόλουθες εργασίες: 

• Ανυψώστε το φορείο και το δρίΌαάοΓ μέχρι το ανώτα¬ 
το όριο και πριν από τη λειτουργία των αυτόματων διακο¬ 
πτών, για να μη χτυπάνε σε περίπτωση ισχυρού ανέμου. 

• Τοποθετήστε τους μοχλούς των χειριστηρίων στη θέ¬ 
ση (ο), κλείστε τις πόρτες και τα παράθυρα του χειριστη¬ 
ρίου και του μηχανοστασίου και κατεβάστετο γενικό δια¬ 
κόπτη. 

• Τοποθετήστε το σύστημα αγκύρωσης της γερανογέ¬ 
φυρας. 

ΧΕΙΡΙΣΜΟΣ ΑΥΤΟΚΙΝΟΥΜΕΝΩΝ ΓΕΡΑΝΩΝ 

Πριν θέσετε σε λειτουργία τον κινητήρα του γερανού 
εκτελέστε τις ακόλουθες εργασίες: 

• Ελέγξτε τη στάθμη αναψυκτικού του ψυγείου του κι¬ 
νητήρα, τη στάθμη του λαδιού του κινητήρα και του 
υδραυλικού συστήματος (εφόσον υπάρχει). 

• Επιθεωρείστε οπτικά το υδραυλικό σύστημα του γε¬ 
ρανού για να διαπιστώσετε τυχόν διαρροές. 

• Ελέγξτε τα καύσιμα. 

• Βεβαιωθείτε ότι τα συρματόσχοινα είναι καλά τυλιγμέ¬ 
να στα τύμπανα και τα αυλάκια των τροχαλιών και ότι δεν 
παρεμβάλλεται ξένο σώμα στο μηχανισμό περιστροφής. 

• Επιθεωρείστε οπτικά όλα τα συρματόσχοινα του γε¬ 
ρανού για να διαπιστώσετε τυχόν φθορές ή θραύση σω¬ 
ματιδίων. 

• Ελέγξτε την κατάσταση των ελαστικών και την πίεση 
του αέρα. 

• Ελέγξτε την μπαταρία. 

Όταν θέσετε σε λειτουργία τον κινητήρα του γερανού 
εκτελέστε τις ακόλουθες ενέργειες: 

• Λειτουργείστε τον κινητήρα στην αρχή αργά για να 
διαπιστώσετε την ύπαρξη τυχόν ανωμαλιών και στη συνέ¬ 
χεια επιταχύνετε. 

• Εκτελέστε δοκιμαστικές κινήσεις όλων των λειτουρ- 
γιώντου γερανού με τη μικρότερη δυνατή ταχύτητα καιτο 
γερανό χωρίς φορτίο και ελέγξτε την καλή λειτουργία 
τους. Ειδικότερα ελέγξτε την καλή κατάσταση των συ¬ 
στημάτων πέδησης όλων των κινήσεων και την ύπαρξη 
ικανής ποσότητας αέρα στα συστήματα πέδησης που λει¬ 
τουργούν με αέρα. 

• Ξεκινήστε αργά το γερανό και ελέγξτε την καλή λει¬ 
τουργία των συστημάτων πέδησης και διεύθυνσης. 

Τόσο κατά την πορεία του γερανού όσο και κατά τη 
διάρκεια της εργασίας, προσέχετε μήπως υπάρχουν ηλε¬ 
κτροφόρα καλώδια που μπορεί να αγγίξει το βέλος ή άλ¬ 
λο σημείο του γερανού. 

Μη σταθμεύετε το γερανό για εργασία επάνω ή πολύ 
κοντά στις σιδηροδρομικές γραμμές και της γραμμές κύ- 
λισης των Ηλεκτροκίνητων Γερανών. 

Στηρίξτε καλά τα πέδιλα του γερανού στο έδαφος και αν 
η επιφάνεια του εδάφους δεν είναι ομαλή χρησιμοποιή¬ 
στε ξύλα ή άλλα κατάλληλα στηρίγματα. 

Κατά την πορεία του γερανού να ακολουθείτε τον Κώδι¬ 
κα Οδικής Κυκλοφορίας. 

Σε συνθήκες περιορισμένης ορατότητας όπως ομίχλη, 
βροχή, χιόνι κ.α. να κινείστε με μικρή ταχύτητα και να έχε¬ 
τε αναμμένα τα φώτα ομίχλης, ή τα φώτα πορείας. 

Να υπάρχει και να χρησιμοποιείτε φωτεινό και ηχητικό 
σήμα κατά την οπισθοπορία. 

Κατά τη διάρκεια της εργασίας ακολουθήστε όλους 
τους κανόνες ασφάλειας που έχουν αναφερθεί για τους 
Ηλεκτροκίνητους Γερανούς. 

Μετά το τέλος της εργασίας εκτελέστε τις ακόλουθες 
ενέργειες: 

• Σταθμεύατε το γερανό σε ασφαλές σημείο, μακριά 
από δρόμους και σιδηροδρομικές γραμμές. 


• Ανυψώστε το άγκιστρο και το βέλος μέχρι το ανώτα¬ 
το όριο και πριν τη λειτουργία των αυτόματων διακοπτών 
για να μη χτυπήσει το άγκιστρο επάνω στο γερανό, σε πε¬ 
ρίπτωση ισχυρού ανέμου. 

• Τοποθετείστε τους μοχλούς των χειριστηρίων στο νε¬ 
κρό σημείο. 

ΧΕΙΡΙΣΜΟΣ δΤΠΑΩΩΙ-Ε ΟΑΒΒΙΕΒ 

Ελέγξτε για την καλή κατάσταση και τη σωστή λειτουρ¬ 
γία τα εξής σημεία πριν ξεκινήσετε το μηχάνημα: 

• Αν έχουν κλείσει και ασφαλίσει σωστά όλα τα καλύμ¬ 
ματα και οι θυρίδες των κινητήρων. 

• Την κατάσταση των ελαστικών και των τροχών, καθώς 
και την πίεση των ελαστικών. 

• Τη στάθμητου λαδιού, αναψυκτικού υγρού, καυσίμου 
κ.λπ. 

• Τη θέση των τροχών. 

• Τους προφυλακτήρες των τροχών και των αλυσίδων. 

• Τυχόν διαρροές λαδιού και πετρελαίου. 

• Τη ρύθμιση του ύψους της υδροπνευματικής ανάρτη¬ 
σης. 

• Τη σύνδεση των τροχών ανά δύο σε κάθε πλευρά. 

• Τα χειριστήρια οργάνων και τις ενδεικτικές λυχνίες 
πριν και μετά την εκκίνηση. 

• Τους βομβητές συναγερμού. 

• Τις αλυσίδες και τα συρματόσχοινα ανύψωσης. 

Πριν ξεκινήσετε το μηχάνημα βεβαιωθείτε ότι δεν στέ¬ 
κεται κάποιος μπροστά ή πίσω από αυτό. 

Αποφύγετε τα ξαφνικά σταματήματα και ξεκινήματα, 
ιδιαίτερα όταν το φορτίο είναι αναρτημένο, γιατί προκα- 
λούνται ισχυρές ταλαντεύσεις.. 

Για να αλλάξετε κατεύθυνση κίνησης σταματείστε πρώ¬ 
τα εντελώς με το φρένο και χρησιμοποιείστε το ηχητικό 
και φωτεινό σήμα προειδοποίησης. 

Μην στρίβετε απότομα, δυνατό φρενάρισμα στη στρο¬ 
φή εγκυμονεί κίνδυνο ανατροπής. 

Εντοπίστε τα εμπόδια που τυχόν υπάρχουν στο χώρο 
εργασίας, καθώς και τις ολισθηρές επιφάνειες, ειδικά 
τους κινδύνους που μπορεί να προέλθουν από χιόνι, πά¬ 
γο ή λάδια. 

Να κινείστε με μικρή ταχύτητα ιδιαίτερα ανάμεσα στις 
στοίβες των οοηΙαίηθΓ. Βεβαιωθείτε ότι δεν κινείται πεζός 
ή όχημα ανάμεσα στους διαδρόμους. 

Σε συνθήκες περιορισμένης ορατότητας όπως ομίχλη, 
βροχή, χιόνι κ.α. να έχετε αναμμένα τα φώτα ομίχλης, ήτα 
φώτα πορείας. 

Να οδηγείτε πάντα αρκετά μακριά από κάθε άλλο όχη¬ 
μα που βρίσκεται μπροστά σας. 

Να προσέχετε διαρκώς τη συσκευή ελέγχου πορείας 
και να σταματάτε αμέσως το μηχάνημα εάν υπάρξει σήμα 
κινδύνου. 

Εφόσον διαπιστώσετε υπέρβαρο οοπίαίηθΓ ενημερώ¬ 
στε τον Προϊστάμενο του Σ.ΕΜΠΟ. 

Να ενημερώνετε άμεσα τον υπεύθυνο συντήρησης για 
κάθε ανωμαλία ή δυσλειτουργία του μηχανήματος. 

Να ενημερώνετε το συνάδελφο που θα σας αντικατα¬ 
στήσει για τυχόν πηγές κινδύνου που έχετε εντοπίσει κα¬ 
τά τη διάρκεια της βάρδιας σας, είτε στο μηχάνημα, είτε 
στο χώρο εργασίας. 

Να τοποθετείτε τα οοηΙαίηθΓε ευθυγραμμισμένα σε σει¬ 
ρές, αφήνοντας απόσταση μεταξύ των οοηΙαίηθΓδ της 
ίδιας σειράς αλλά και μεταξύ των σειρών, ώστε να οδη¬ 
γείτε εύκολα και ασφαλέστερα πάνω από αυτά. 

Όταν μεταφέρετε ένα φορτίο κρατήστε το αρκετά χα¬ 
μηλά, περίπου 60-90οπι από το έδαφος, με αυτό τον τρό¬ 
πο περιορίζεται ο κίνδυνος ανατροπής. 

Στην ανύψωση οοηΙαίπθΓαπό πλατφόρμα, ανυψώστε το 
πρώτα περίπου 15οπι, για να βεβαιωθείτε ότι έχει ελευθε¬ 
ρωθεί πλήρως. 

Μη σπρώχνετε, σέρνετε ή χτυπάτε τις πλατφόρμες με 
το οοηΙαίηΘΓ. 

Σβήνετε πάντα τους κινητήρες, όποτε εγκαταλείπετε το 
μηχάνημα, ακόμη και για ελάχιστο χρόνο. 

Πριν εγκαταλείψετε το μηχάνημα στο τέλος της βάρ¬ 
διας: 

• Σταματήστε το μηχάνημα σε ασφαλή θέση στάθμευ¬ 
σης με το φρένο. 

• Βάλτετο μοχλό επιλογής διευθύνσεως στο ουδέτερο. 

• Ανεβάστετο ερΓθαάθΓ. 

• Κλείστε το μηχανισμό θέρμανσης - ψύξης. 

• Αφήστε τους κινητήρες ναλειτουργήσουνγιαλίγαλε- 
πτά στο ρελαντί πριν τους σταματήσετε. 

• Σταματήστε τους κινητήρες. 

• Κλείστε τα παράθυρα και τις πόρτες. 

• Κλείστε τους κεντρικούς διακόπτες. 

ΧΕΙΡΙΣΜΟΣ ΦΟΡΤΩΤΩΝ, ΠΕΡΟΝΟΦΟΡΩΝ 

ΚΑΙ ΛΟΙΠΩΝ ΜΗΧΑΝΗΜΑΤΩΝ ΕΡΓΟΥ 

Πριν θέσετε σε λειτουργία τον κινητήρα του μηχανήμα¬ 
τος εκτελέστε τις ακόλουθες εργασίες: 

• Ελέγξτε τη στάθμη του αναψυκτικού, του λαδιού του 
κινητήρα και του υδραυλικού συστήματος. 

• Επιθεωρήστε οπτικά το υδραυλικό σύστημα του μη¬ 
χανήματος για να διαπιστώσετε τυχόν διαρροές. 

• Ελέγξτε τα καύσιμα. 

• Ελέγξτε το σύστημα διεύθυνσης. 

• Ελέγξτε την κατάσταση των ελαστικών και την πίεση 
του αέρα. 

• Ελέγξτε την μπαταρία. 

Όταν θέσετε σε λειτουργία τον κινητήρα του μηχανή¬ 
ματος εκτελέστε τις ακόλουθες ενέργειες: 

• Λειτουργήστε τον κινητήρα στην αρχή αργά για να 
διαπιστώσετε την ύπαρξη τυχόν ανωμαλιών και στη συνέ¬ 
χεια επιταχύνετε. 

• Εκτελέστε δοκιμαστικές κινήσεις όλων των λειτουρ¬ 
γιών του μηχανήματος με τη μικρότερη δυνατή ταχύτητα 
και με άφορτο μηχάνημα και ελέγξτε την καλή λειτουργία 
τους.. 

Μην κάνετε ποτέ αστεϊσμούς ή επιδείξεις μετά μηχανή¬ 
ματα. 

Ξεκινήστε αργά το μηχάνημα και ελέγξτε την καλή λει¬ 
τουργία των συστημάτων πέδησης και διεύθυνσης. 

Κατά την πορεία του μηχανήματος πρέπει ο κάδος ή οι 
περόνες του μηχανήματος να βρίσκονται σε ύψος τουλά¬ 
χιστον 20οπι από το έδαφος, όχι όμως σε ανύψωση. 

Πριν την έναρξη της εργασίας βεβαιωθείτε ότι ο χώρος 
είναι ελεύθερος από εμπόδια ή παγίδες και ότι μπορείτε 
να εκτελέσετε με ασφάλεια τους απαιτούμενους ελιγ¬ 
μούς. Προσοχή στα ρευματοφόρα καλώδια. 

Καθ’ όλη τη διάρκεια της εργασίας ελέγχετε συνεχώς 
το χώρο που εργάζεστε μήπως κυκλοφορούν άτομα ή 
οχήματα. Ενη μερώστε τουςτυχόνπαρευρισκόμενους για 
τις κινήσεις του μηχανήματος σας. 

Να υπάρχει και να λειτουργεί πάντα το φωτεινό και ηχη¬ 
τικό σήμα κατά την οπισθοπορία. 

Να οδηγείτε με μικρές ταχύτητες. 

Απαγορεύεται αυστηρά η μεταφορά ατόμων με το μη¬ 


χάνημα, ειδικότερα επάνω στον κάδο του φορτωτή και 
στις περόνες των περονοφόρων. 

Απαγορεύεται αυστηρά η ανύψωση ατόμων στις περό¬ 
νες ή επάνω σε παλέτα που έχει τοποθετηθεί στις περό¬ 
νες του μηχανήματος. Για την ανύψωση πρέπει να χρησι¬ 
μοποιούνται τα ειδικά κιβώτια ανύψωσης. 

Απαγορεύεται αυστηρά φορτίο διακινούμενο με το πε- 
ρονοφόρο να καθοδηγείται και να υποβαστάζεται ταυτό¬ 
χρονα από άλλο άτομο. 

Απαγορεύεται να βρίσκεστε μέσα στο μηχάνημα όταν 
αυτό εισάγεται ή εξάγεται με τη βοήθεια γερανού μέσα 
στο κύτος πλοίου. Επιθεωρείστε τα συρματόσχοινα με τα 
οποία θα αναρτηθεί το μηχάνημα και βεβαιωθείτε για τη 
σωστή ανάρτησή του. 

Όταν εργάζεστε μέσα σε κύτος πλοίου: 

• Απομακρύνετε το μηχάνημα από τη διαδρομή της αρ- 
πάγης για όσο διάστημα αυτή βρίσκεται μέσα στο κύτος. 

• Ελέγξτε την κατάσταση του δαπέδου του κύτους (πα¬ 
νιόλο) και βεβαιωθείτε ότι αντέχει το βάρος του μηχανή¬ 
ματος. 

• βεβαιωθείτε ότι τα φορτία είναι στερεωμένα και δεν 
κινδυνεύετε από την πτώση φορτίων συσκευασμένων ή 
χύμα. 

Όταν εργάζεστε σε ημίκλειστους χώρους με επιβαρη- 
μένη ατμόσφαιρα από την ύπαρξη σκόνης ή/και καυσαε¬ 
ρίων να φοράτε πάντα φιλτρόμασκα και γυαλιά μηχανικής 
προστασίας. 

Όταν εργάζεστε σε κλειστό χώρο βεβαιωθείτε ότι υπάρ¬ 
χει επαρκής αερισμός, ειδάλλως διακόψτε την εργασία. 
Σβήνετε πάντα τη μηχανή όταν δεν εκτελείτε εργασίες. 

Να επιβραδύνετε πάντα σε διασταυρώσεις εξωτερικών 
χώρων, εσωτερικών διαδρόμων και εκεί που γενικά υπάρ¬ 
χει περιορισμένη ορατότητα και κίνδυνος ατυχημάτων. 

Αποφεύγετε όπου είναι δυνατό τις κλειστές στροφές. 

Προσοχή στην οδήγηση μέσα από πόρτες και στενούς 
διαδρόμους. 

Πριν ανασηκώσετε το φορτίο βεβαιωθείτε ότι είναι ακέ¬ 
ραιο και σταθερό χωρίς κινδύνους πτώσεων κατά τη με¬ 
ταφορά. 

Μην ανασηκώνετε σπασμένες παλέτες που μπορεί να 
πέσουν. 

Πριν την εναπόθεση του φορτίου να είστε βέβαιος για 
τη σταθερότητα της στοιβασίαςτου. 

Όταν κινείστε με το όχημα πάνω σε καλύμματα κενών 
χώρων, βεβαιωθείτε ότι αντέχουν το βάρος και δεν υπάρ¬ 
χει περίπτωση τυχαίας μετακίνησης ή υποχώρησης τους. 

Να αποφεύγετε τα απότομα φρεναρίσματα. Μην κινεί¬ 
στε σε κατηφορικά σημεία με μεγάλη ταχύτητα. 

Σε συνθήκες περιορισμένης ορατότητας όπως ομίχλη, 
χιονόπτωση ή κλειστοί αποθηκευτικοί χώροι να ανάβετε 
πάντα τα φώτα ομίχλης, ή τα φώτα πορείας. 

Εάν υπάρχουν σοβαρά εμπόδια της ορατότητας στην 
πρόσθια κίνηση από φορτίο, χρησιμοποιείστε τη βοήθεια 
«κουμάντου» ή εφόσον είναι ασφαλές κινηθείτε με την 
όπισθεν. 

Κατά το χειρισμό των περονοφόρων πρέπει να λαμβά- 
νονται υπόψη: 

• Οι ανωμαλίες και η κλίση του εδάφους. 

• Το είδος της επιφάνειας του φορτίου που πρόκειται 
να ανυψωθεί. Οι μεταλλικές επιφάνειες γλιστράνε. 

• Την αντοχή της επιφάνειας ανύψωσης. 

• Τα φορτία με μεγάλο μήκος επειδή είναι επικίνδυνα 
για πτώση. 

• Η μεγίστη ανυψωτική ικανότητα του περονοφόρου 
αναφέρεται σε φορτία πλάτους ίσου με το μήκος των πε¬ 
ρονών του μηχανήματος. 

Ανύψωση περονοφόρων με ανελκυστήρα επιτρέπεται 
μόνο εφόσον: 

• Το βάρος του είναι μικρότερο από το μέγιστο βάρος 
ανύψωσης του ανελκυστήρα. 

• Ο χειριστής έχει κατέβει από το χειριστήριο. 

• Το περονοφόρο μεταφέρεται χωρίς φορτίο. 

• Τα άτομα που συνεπιβαίνουν στον ανελκυστήρα βρί¬ 
σκονται δίπλα στο κομβίο χειρισμού του. 

Όταν δύο περονοφόρα εργάζονται μαζί, πρέπει να εί¬ 
στε πολύ προσεκτικοί στο συντονισμό των κινήσεων. 

Ποτέ μην οδηγείτε περονοφόρο χωρίς το προστατευτι¬ 
κό κάλυμμα άνωθεντου χειριστηρίου, εκτός ειδικών περι¬ 
πτώσεων, όπως χαμηλά αμπάρια πλοίων και με ιδιαίτερη 
προσοχή (απαραίτητη η χρήση κράνους από το χειριστή). 

Ποτέ μην κάνετε εγκάρσια μετακίνηση των περονών 
όταν είναι ψηλά και με φορτίο. 

Όταν κάνετε πορεία με φορτία να κρατάτε πάντα τις πε¬ 
ρόνες ή τον κουβά με κλίση προς τα πίσω, με κατεύθυνση 
προς το χειριστήριο. 

Έλξη πλατφόρμας με μηχάνημα επιτρέπεται μόνο όταν: 

• Υπάρχει μηχανισμός ασφάλειας για έλξη. 

• Το βάρος της πλατφόρμας δεν ξεπερνά το μέγιστο 
επιτρεπόμενο βάρος έλξης για το συγκεκριμένο μηχάνη¬ 
μα. 

• Γίνεται σε οριζόντιο επίπεδο. 

Έλξη οχήματος με μηχάνημα μπορεί να γίνει με συνδε¬ 
τική τραβέρσα και μόνο μέχρι το επιτρεπόμενο βάρος. 

Όταν σταθμεύετε το μηχάνημα: 

• Φροντίστε ο χώρος στάθμευσης να είναι ασφαλής και 
μακριά από δρόμους και σιδηροδρομικές γραμμές. 

• Χρησιμοποιείστε το φρένο στάθμευσης. 

• Ακουμπήστετον κάδο ή τις περόνες στο έδαφος. 

• Βγάλτε το κλειδί από το διακόπτη εκκίνησης. 

ΧΕΙΡΙΣΜΟΣ ΕΛΚΥΣΤΗΡΩΝ ΒΑΓΟΝΙΩΝ 

Η μέγιστη επιτρεπτή ταχύτητα της αμαξοστοιχίας κατά 
την εκτέλεση ελιγμών είναι 15Κπι/ά. 

Για την εκτέλεση ελιγμών στο δίκτυο διαλογής, καθώς 
και για την έλξη των αμαξοστοιχιών από και προς το κρη¬ 
πίδωμα, θα υπάρχει εκτός του χειριστή ένας ακόμη συνο¬ 
δός, εφοδιασμένος με συσκευή ασυρμάτου επικοινω¬ 
νίας, για την επικοινωνία με το χειριστή. Γι’ αυτό ο χειρι¬ 
στής θα ειδοποιεί εγκαίρως το Τμήμα Διαχείρισης 
Μηχανικών Μέσων. 

Απαγορεύεται η έλξη περισσότερων από 10 σιδηρο¬ 
δρομικών οχημάτων σε μία αμαξοστοιχία. 

Απαγορεύεται αυστηρά κατά τη διάρκεια πορείας η 
απόζευξη του ελκυστήρα από την υπόλοιπη αμαξοστοι¬ 
χία. 

Απαγορεύεται η ώθηση της αμαξοστοιχίας χωρίς να 
έχει ολοκληρωθεί η σύνδεση του ελκυστήρα με την αμα¬ 
ξοστοιχία. 

Να χρησιμοποιείτε πάντα το ηχητικό σήμα τόσο πριντην 
έναρξη της πορείας σας, όσο και όταν πλησιάζετε ή δια¬ 
σχίζετε το οδικό δίκτυο του Οργανισμού. 

Σε συνθήκες περιορισμένης ορατότητας όπως ομίχλη, 
χιονόπτωση κ.α. να ανάβετε πάντα τα φώτα ομίχλης, ή τα 
φώτα πορείας. 

Όταν μεταφέρονται εκρηκτικά πρέπει να παρεμβάλλο¬ 
νται τουλάχιστο τέσσερα βαγόνια που δεν περιέχουν εύ¬ 


φλεκτα υλικά μεταξύ του ελκυστήρα και του εν λόγω βα¬ 
γονιού. 

Απαγορεύεται το προσωπικό που εργάζεται κοντά στο 
συρμό: 

• Να περνάει από τις γραμμές που κινείται ο συρμός και 
σε μικρή απόσταση από αυτόν. 

• Να διέρχεται μεταξύ σταθμευμένου και εν κινήσει 
συρμού, όταν ο ένας πλησιάζει τον άλλο. 

• Να βαδίζει πάνω στα τμήματα αλλαγής τροχιάς ή των 
συστημάτων μετάδοσης κίνησης. 

• Να ανεβαίνει ή να κατεβαίνει βαγόνια, όταν αυτά βρί¬ 
σκονται σε κίνηση. 

• Να στηρίζεται ταυτόχρονα σε δύο βαγόνια που κινού¬ 
νται. 

• Να διέρχεται κάτω από τα βαγόνια. 

• Να ανεβαίνει πάνω στη στέγη των βαγονιών. 

ΧΕΙΡΙΣΜΟΣ ΧΟΑΝΩΝ (ΗορρθΓε) 

Κατά τη μετακίνησή τους, φροντίστε οι κοχλίες στήρι¬ 
ξης να έχουν ανυψωθεί επαρκώς, ώστε να μην υπάρχει 
κίνδυνος πρόσκρουσης με σημεία του εδάφους. 

Ελέγξτετουςτροχούς γιατην ύπαρξη ζημιών ή ρωγμών. 

Ελέγξτε τη σιδηρά κατασκευή. Να μην παρουσιάζει πα¬ 
ραμορφώσεις ή ζημίες στις συγκολλήσεις της. 

Ελέγξτε τη διάταξη χειρισμού της θυρίδας εκκένωσης. 
Να μην παρουσιάζει ελαττώματα και να λειτουργεί σωστά 
χωρίς να παρατηρείται διαρροή φορτίου. 

Αν κατά τη διάρκεια της εργασίας παρουσιαστεί εμπλο¬ 
κή της θυρίδας εκκένωσης, μην επιχειρήσετε να διορθώ¬ 
σετε μόνοι σας τη ζημιά, υπάρχει κίνδυνος αν ανοίξει από¬ 
τομα η θυρίδα να σας καταπλακώσει το υλικό που διακι- 
νείται. 

Κατά τη στάθμευση του, η στήριξη γίνεται και από τους 
τέσσερις κοχλίες πάκτωσης, η δε σύσφιξή τους γίνεται 
σταδιακά και διαγώνια. 

Πριν την έναρξη των εργασιών βεβαιωθείτε ότι οι κο¬ 
χλίες πάκτωσης έχουν στηριχθεί σωστά με ευστάθεια και 
ότι οι παραπάνω παράμετροι έχουν ελεγχθεί και δεν πα¬ 
ρουσιάζουν βλάβες. 

ΧΕΙΡΙΣΜΟΣ ΕΠΙΚΑΘΙΜΕΝΩΝ 

Πριντην έναρξη κάθε εργασίας: 

• Ελέγξτε το πνευματικό και ηλεκτρικό σύστημα σύν¬ 
δεσης μεταφορέα και ελκυστήρα. 

• Βεβαιωθείτε ότι δεν υπάρχουν απώλειες αέρος από 
τις φυσούνες και το δίκτυο. 

• Βεβαιωθείτε ότι λειτουργούν σωστά τα στοπ, οι εν¬ 
δείξεις πορείας και οι πλευρικοί φανοί. 

• Ελέγξτε το σύστημα αναρτήσεων του φορέα και τα 
ελαστικά επίσωτρα. 

• Βεβαιωθείτε ότι ο πείρος ασφάλισης και η πλάκα που 
εδράζει δεν έχει φθορές ή ρωγμές. 

• Ελέγξτε το πλαίσιο του φορέα να μην έχει παραμορ¬ 
φώσεις και να μην παρουσιάζει ρωγμές στις συγκολλή¬ 
σεις του. 

Μετά την τοποθέτηση του φορτίου βεβαιωθείτε ότι οι 
πείροι έχουν ασφαλίσει σωστά. 

ΧΕΙΡΙΣΜΟΣ ΥΠΗΡΕΣΙΑΚΩΝ ΟΧΗΜΑΤΩΝ 

Πριν την εκκίνηση κάθε υπηρεσιακού οχήματος ελέγ¬ 
ξτε: 

• Τη στάθμη νερού, λαδιού και καυσίμων. 

• Την καλή κατάσταση των φρένων και τα υγρά τους. 

• Τη σωστή λειτουργία των φανών πορείας, ά\άγ γτι, ομί¬ 
χλης κ.λπ. 

• Την πίεση στα ελαστικά και τη γενικότερη κατάστασή 
τους. 

• Την κατάσταση της μπαταρίας. 

Να ακολουθείτε πάντα τους κανόνες του Κώδικα Οδι¬ 
κής Κυκλοφορίας, σε όλους τους χώρους και τις εγκατα¬ 
στάσεις του Ο.Λ.Θ.α.ε. (υπαίθριουςή κλειστούς). 

Σε συνθήκες περιορισμένης ορατότητας όπως ομίχλη, 
χιονόπτωση ή σε κλειστούς αποθηκευτικούς χώρους να 
ανάβετε τα φώτα ομίχλης, ή τα φώτα πορείας. 

Να μετακινείτε τα οχήματα μόνο για υπηρεσιακούς λό¬ 
γους. 

Άρθρο 5 

ΑΣΦΑΛΕΙΑ ΣΤΙΣ ΣΥΓΚΟΛΛΗΣΕΙΣ 

Ποτέ μην πραγματοποιείτε εργασίες συγκολλήσεων η 
οξυγονοκοπής αν δεν έχετε τις προβλεπόμενες από τη 
νομοθεσία άδειες. 

Πριν από την έναρξη κάθε εργασίας συγκόλλησης ή 
οξυγονοκοπής, ο χειριστής πρέπει να ελέγχει τη συ¬ 
σκευή, τα παρελκόμενα αυτής (μανόμετρα κ.α.), καθώς 
και τα συστήματα ασφάλειας (βαλβίδες αντεπιστροφής, 
φλογοπαγίδες, γειώσεις) για βλάβη, φθορά ή διαρροή. 

Να φοράτε πάντα τα Μέσα Ατομικής Προστασίας (δερ¬ 
μάτινη ποδιά, γκέτες, μακριά δερμάτινα γάντια, γυαλιά 
γιατις οξυγονοκολλήσεις και προσωπίδα για τις ηλεκτρο¬ 
συγκολλήσεις). 

Να έχετε πάντα δίπλα σας κατάλληλο πυροσβεστικό 
εξοπλισμό, τόσο στο συνεργείο όσο και σε εξωτερικούς 
χώρους. 

Να χρησιμοποιείτε πάντα τους απαγωγούς των καπνα- 
ερίων και τα αδιαφανή πετάσματα κατά τη διάρκεια της 
εργασίας σας. 

Λαμβάνετε όλα τα αναγκαία μέτρα για κινδύνους που 
συχνά συνοδεύουν τις εργασίες συγκόλλησης ή κοπής 
όπως: 

• Κίνδυνοι πτώσεων από ύψος, ολισθηρά πατώματα 
κ.λπ. 

• Καπνοί, ατμοί, αέρια. 

• Θόρυβο. 

• Επίπονες στάσεις εργασίας. 

Οξυγονοκόλληση και θερμική κοπή 

Γενικά μέτρα ασφάλειας κατά τη χρήση των φιαλών αε¬ 
ρίων. 

Να μην τοποθετούνται δίπλα σε εστίες πυράς και γενικά 
πηγές θερμότητας και να προφυλάσσονται από την ηλια¬ 
κή ακτινοβολία, κρούσεις και κραδασμούς. 

Μη χρησιμοποιείτε ηλεκτρομαγνήτες για τη μεταφορά 
των φιαλών, χρησιμοποιείστε τα ειδικά αμαξίδια που είναι 
εφοδιασμένα με κατάλληλες υποδοχές και μέσα συγκρά¬ 
τησης (αλυσίδες). 

Κατά τη μεταφορά ή αποθήκευσή τους πρέπει να προσ- 
δένονται με ασφάλεια για να αποφεύγονται πτώσεις ή με¬ 
τατοπίσεις τους. 

Λάδια, γράσσα και άλλα λιπαντικά δεν πρέπει να έρχο¬ 
νται σε επαφή με τις φιάλες γιατί υπάρχει κίνδυνος έκρη¬ 
ξης ή ανάφλεξης. 

Αποθηκεύατε τις φιάλες πάντα σε όρθια θέση σε χώρο 
μακριά από το χώρο εργασίας που αερίζεται επαρκώς και 
χωριστά κάθε αέριο. 

Τα δάπεδα εργασίας πρέπει να είναι καθαρά και να 
έχουν διάταξη και κλίση που να μη λιμνάζουν νερά. Απο¬ 
μακρύνετε άλατα εύφλεκτα υλικά. 


Μην κόβετε ποτέ δοχεία που περιείχαν εύφλεκτα υλικά, 
όπως βαρέλια με ορυκτέλαια. 

Χρησιμοποιείστε σαπουνόνερο για να διαπιστώσετε τυ¬ 
χόν διαρροές, ποτέ γυμνή φλόγα. 

Ανοίγετε αργά τις βαλβίδες, πρώτα της φιάλης με το 
οξυγόνο και μετά αυτής με το καύσιμο αέριο, στο σβήσι¬ 
μο ακολουθείστε την αντίστροφη διαδικασία. 

Εάν πρόκειται να δουλέψετε σε ανοικτό χώρο εκτός του 
συνεργείου, βεβαιωθείτε ότι δεν υπάρχουν κοντά εστίες 
φωτιάς, εύφλεκτα υλικά, σωλήνες εκτόνωσης δεξαμενών 
ή αγωγοί ηλεκτρικού ρεύματος. Σε περίπτωση που αυτά 
δεν μπορούν να απομακρυνθούν σκεπάστε τα με πυρίμα¬ 
χα καλύμματα. Αν δεν γνωρίζετε κάποιο υλικό ρωτήστε 
τον υπεύθυνο ή τον επικεφαλής σας πριν ξεκινήσετε. 

Εάν πρόκειται να δουλέψετε σε κλειστό χώρο (συνήθως 
κλειστά αμπάρια πλοίων) εκτός του συνεργείου, μην ξεκι¬ 
νήσετε τις εργασίες αν πρώτα δεν βεβαιωθείτε ότι έγινε 
έλεγχος για τη διαπίστωση της ύπαρξης επικίνδυνης 
ατμόσφαιρας ή απουσίας οξυγόνου. 

Σε κλειστούς χώρους, ιδιαίτερα στα αμπάρια των πλοί¬ 
ων, σχεδιάστε έτσι τις εργασίες ώστε να μην κατεβάζετε 
μέσα σε αυτά τις φιάλες με τα εύφλεκτα αέρια. 

Μετά το τέλος της εργασίας κλείνετε τη συσκευή από 
την παροχή.. 

Τα φθαρμένα ή κομμένα λάστιχα αντικαθίσταται άμεσα. 

Σε περίπτωση υπερθέρμανσης των δοχείων, κλείστε τις 
βαλβίδες και ψύξτε με τη συνεχή ρίψη νερού από ασφα¬ 
λή θέση, αν κάτι τέτοιο είναι δυνατό, ειδάλλως απομα¬ 
κρυνθείτε γρήγορα από το χώρο ειδοποιώντας και τους 
συναδέλφους σας να κάνουν το ίδιο. 

Αν πιάσουν φωτιά οι φιάλες, κλείστε τις βαλβίδες ( αν 
κάτι τέτοιο είναι ασφαλές), απομακρυνθείτε γρήγορα 
από το χώρο ειδοποιώντας και τους συναδέλφους σας να 
κάνουν το ίδιο και ειδοποιείστε τον Πυροσβεστικό Σταθ¬ 
μό Λιμένα (εσ. τηλ. 199). 

Ηλεκτροσυγκόλληση 

Κρατάτε πάντα την προσωπίδα προστασίας κοντά στο 
πρόσωπο. 

Βεβαιωθείτε ότι όλα τα ηλεκτρικά μέρη έχουν δοκιμα¬ 
στεί και ελεγχθεί πριν από τη χρήση. Φθαρμένος εξοπλι¬ 
σμός πρέπει να αντικαθίσταται άμεσα. 

Οι συσκευές ηλεκτροσυγκόλλησης πρέπει να γειώνο- 
νται κατάλληλα και το τροφοδοτικό καλώδιο πρέπει να εί¬ 
ναι καλά μονωμένο. 

Τα κινούμενα μέρη των συσκευών πρέπει να καλύπτο¬ 
νται κατά τρόπο ασφαλή και τα ηλεκτρικά μέρη να είναι 
μονωμένα. 

Ο χειριστής πρέπει να βεβαιώνεται πριν από τη χρήση 
ότι ο χώρος εργασίας είναι στεγνός, απαλλαγμένος από 
επικίνδυνα εμπόδια και ότι τα καλώδια δεν διατρέχουν λά¬ 
δια ή νερά. 

Όταν διακόπτετε προσωρινά την εργασία, μην αφήνετε 
την τσιμπίδα πάνω σε μεταλλική επιφάνεια, για την απο¬ 
φυγή πιθανής ηλεκτροπληξίας ή πυρκαγιάς. 

Μετά τη χρήση κλείστε το διακόπτη της συσκευής και 
επανατοποθετήστε την τσιμπίδα σε όρθια θέση. 

Άρθρο 6 

ΠΕΠΙΕΣΜΕΝΟΣ ΑΕΡΑΣ 

Αποφεύγετε τον πεπιεσμένο αέρα για να καθαρίσετε τα 
μηχανήματα. 

Μη χρησιμοποιείτε ποτέ πεπιεσμένο αέρα για καθάρι- 

σμα ρούχων ή σε γυμνό δέρμα για καθάρισμα από σκόνες 
ή άλλους ρύπους (ειδικά αν έχετε κάποιο κόψιμο στο σώ¬ 
μα σας). 

Να χρησιμοποιείτε πάντα τα γυαλιά προστασίας από 
μηχανικές κακώσεις, όταν κάνετε χρήση του πεπιεσμένου 
αέρα. 

Χρησιμοποιείτε πάντα τη συσκευή του πεπιεσμένου αέ¬ 
ρα μέσα στα όρια πίεσης και θερμοκρασίας που αναγρά¬ 
φονται πάνω σε αυτό. 

Ελέγξτε τα λάστιχα πριν από τη χρήση. 

Βεβαιωθείτε ότι υπάρχει βαλβίδα εκτόνωσης, που είναι 
τοποθετημένη πάνω στο δοχείο, χωρίς να παρεμβάλλο¬ 
νται άλλα όργανα και όλες οι συνδέσεις είναι στεγανές. 

Η συσκευή πρέπει να τοποθετείται σε χώρους καλά αε¬ 
ριζόμενους και μακριά από πηγές θερμότητας ή εύφλε¬ 
κτα υλικά. 

Αποφύγετε τους κραδασμούς της συσκευής. 

Κρατάτε καλά το ακροφύσιο (μπεκ) όταν ανοίγετε ή 
κλείνετε την παροχή. 

Μην κάνετε αστεία με τους συναδέλφους σας με τον πε¬ 
πιεσμένο αέρα. 

Μην τσακίζετε τη μάνικα για να διακόψετε την παροχή, 
να χρησιμοποιείτε τη βαλβίδα. 

Μην κρατάτε το ακροφύσιο προς την κατεύθυνση από 
όπου περνάνε συχνά πεζοί ή οχήματα. 

Όταν τελειώσετε την εργασία σας κλείστε όλες τις βαλ¬ 
βίδες παροχής αέρα. 

Αναφέρετε αμέσως στον υπεύθυνο συντήρησης τυχόν 
προβλήματα που διαπιστώνετε στη συσκευή συμπίεσης. 
Μην προσπαθήσετε να επιδιορθώσετε κάτι μόνοι σας. 

Μην τρυπάτε, τροχίζετε, συγκολλάτε ή αφαιρείτε τμή¬ 
ματα ή παρελκόμενα της συσκευής χωρίς την προηγού¬ 
μενη άδεια του κατασκευαστή ή του υπεύθυνου μηχανι¬ 
κού. 

Οποιαδήποτε επέμβαση για επισκευή ή άλλο λόγο σε 
συσκευή που λειτουργεί με πεπιεσμένο αέρα, πρέπει να 
γίνεται αφού πρώτα γίνει αποσύνδεσή της από το δίκτυο 
του πεπιεσμένου αέρα και άδειασμα της συσκευής από 
τον αέρα. 

Άρθρο 7 
ΜΠΑΤΑΡΙΕΣ 

Τα συχνότερα ατυχήματα που σχετίζονται με μπαταρίες 
αφορούν εκρήξεις ή πιτσιλίσματα από οξέα. Σε γενικές 
γραμμές πρέπει να λαμβάνονται τα ακόλουθα μέτρα: 

Να φοράτε πάντα γυαλιά προστασίας και ελαστικά γά¬ 
ντια όταν χειρίζεστε μπαταρίες οξέων. 

Να χρησιμοποιείτε προστατευτικά γάντια στις εργασίες 
φόρτισης. 

Ποτέ μην προσθέτετε νερό ή στερεό οξύ στα υγρά της 
μπαταρίας, υπάρχει κίνδυνος έκρηξης. 

Μη φοράτε μεταλλικά αντικείμενα όπως βέρες, δαχτυ- 
λίδια, αλυσίδες κ.α. όταν χειρίζεστε μπαταρίες. 

Βεβαιωθείτε ότι έχετε κλείσει το διακόπτη πριν να συν¬ 
δέσετε ή αποσυνδέσετε μία μπαταρία στο κύκλωμα. 
Ελέγξτε τις συνδέσεις πριν την θέσετε σε λειτουργία. 

Η φόρτιση των μπαταριών πρέπει να γίνεται μόνο στον 
ειδικό χώρο των συνεργείων, όπου μόνο συγκεκριμένα 
άτομα πρέπει να έχουν πρόσβαση. 

Απαγορεύεται αυστηρά το κάπνισμα τόσο στο χώρο 
φόρτισης των μπαταριών, όσο και σε κάθε χώρο όπου γί¬ 
νεται επιδιόρθωση ή άλλη εργασία με μπαταρίες. 


Άρθρο 8 

ΕΡΓΑΛΕΙΟΜΗΧΑΝΕΣ 

Πριν ξεκινήσετε την εργασία σας βεβαιωθείτε για την 
καλή κατάσταση του μηχανήματος. Ελέγξτε τα συστήμα¬ 
τα ασφάλειας του για να διαπιστώσετε την ορθή λειτουρ¬ 
γία τους. 

Μην αφαιρείτε τα προστατευτικά καλύμματα και κλεί¬ 
στε όλες τις πόρτες (ηλεκτρικών πινάκων, σασμάν κ.λπ.) 
πριν την έναρξη λειτουργίας. 

Μη βάζετε σε λειτουργία ένα μηχάνημα αν δεν πρόκει¬ 
ται να το χρησιμοποιήσετε. Η άσκοπη λειτουργία μπορεί 
να προκαλέσει ατύχημα. 

Μην απομακρύνεστε ποτέ από μηχάνημα όταν είναι σε 
λειτουργία. 

Μη θέτετε σε λειτουργία μηχάνημα του οποίου δεν εί¬ 
στε ο δηλωμένος χειριστής και δεν γνωρίζετε καλά τη λει¬ 
τουργία του. Μην κάνετε άσκοπες δοκιμές ή παιχνίδια. 

Μη φοράτε ρολόγια, δακτυλίδια, αλυσίδες στα χέρια. 

Μη φοράτε ρούχα που έχουν χαλαρά μέρη. Φοράτε πά¬ 
ντα τη φόρμα εργασίας. 

Μη φοράτε γάντια μηχανικής προστασίας κοντά σε κι¬ 
νούμενα μέρη μηχανών. 

Να φοράτε πάντα γυαλιά μηχανικής προστασίας και 
ωτοασπίδες ή ωτοβύσματα. 

Σταματήστε το μηχάνημα για να καθαρίσετε με βούρ¬ 
τσα ή σκουπάκι τα γρέζια. Προσέξτε μην εκτιναχθούν τα 
γρέζια και τραυματίσουν κάποιο συνάδελφό σας. 

Κατά τη διάρκεια της συντήρησηςτου μηχανήματος το¬ 
ποθετήστε προειδοποιητική πινακίδα «Προσοχή, μηχάνη¬ 
μα εκτός λειτουργίας, εκτελούνται εργασίες συντήρη¬ 
σης» και αφαιρέστε το διακόπτη λειτουργίας για να απο¬ 
φύγετε την τυχαία εκκίνηση του μηχανήματος. 

Όταν τελειώσετε κάθε εργασία συντήρησης, ρύθμισης 
ή ελέγχου του μηχανήματος βεβαιωθείτε ότι δεν έχετε ξε- 
χάσει εργαλεία μέσα σε αυτό. Εαν χρειαστεί μετρήστε τα 
πριν και μετά. Στο τέλος τοποθετήστε τα συστήματα 
ασφάλειας και τα προστατευτικά καλύμματα. 

Αν διαπιστώσετε ανασφαλείς συνθήκες ή πιθανή βλά¬ 
βη, διακόψτε άμεσα την εργασία και ενημερώστε τον 
υπεύθυνο συντήρησης. 

Να έχετε πάντα πρόσβαση στο διακόπτη του μηχανή¬ 
ματος για να σταματήσετε τη λειτουργία του σε περίπτω¬ 
ση ατυχήματος. 

Άρθρο 9 

ΠΛΗΡΩΣΗ- ΕΠΙΣΚΕΥΗ ΕΛΑΣΤΙΚΩΝ 

Οι περισσότεροι κίνδυνοι για την ασφάλεια των εργαζο¬ 
μένων κατά την πλήρωση των ελαστικών προέρχονται εί¬ 
τε από την υπερπλήρωσή τους είτε λόγω κάποιου σφάλ¬ 
ματος, που μπορεί να έχει σα συνέπεια τηνεκτόξευση των 
διερρηγμένων τεμαχίων και των μεταλλικών μερών σε 
απόσταση. Για την αποφυγή τέτοιων καταστάσεων: 

Ελέγξετε την καλή λειτουργία των μανομέτρων του συ¬ 
στήματος πεπιεσμένου αέρα, ώστε να αποφευχθεί η 
υπερπλήρωσή των ελαστικών. 

Η πλήρωση των ελαστικών πρέπει να γίνεται πάντα 
αφού τα ελαστικά τοποθετηθούν και προσδεθούν στην ει¬ 
δική συσκευή. 

Να πληρώνετε τα ελαστικά πάντα μέχρι την πίεση που 
ορίζει ο κατασκευαστής. 

Μη στέκεστε ποτέ μπροστά στα ελαστικά όταν ελέγχε- 

τε τις βαλβίδες, την πίεση ή την κατάσταση του πέλματος 
και της ζάντας. Η επιθεώρηση, η επισκευή και η τοποθέ¬ 
τηση πρέπει να γίνεται πάντα από το πλάι. 

Αν διαπιστώσετε φθορά ή ρωγμές στις ζάντες μην επεμ¬ 
βαίνετε για να την επισκευάσετε με κάποια κόλληση, αντι¬ 
καταστήστε την. 

Μην αφαιρείτε τα ελαστικά αν δεν έχουν ξεφουσκώσει 
πλήρως. 

Οι ηλεκτρικές συσκευές συγκολλήσεως ελαστικών πρέ¬ 
πει να ελέγχονται τακτικά και τα τροφοδοτικά καλώδια να 
είναι πάντοτε καλά μονωμένα και γειωμένα. 

Άρθρο 10 
ΕΡΓΑΛΕΙΑ ΧΕΙΡΟΣ 

Ποτέ μη χρησιμοποιείτε ελαττωματικά εργαλεία. Ελέγ¬ 
ξτε πριν από κάθε χρήση τις λαβές, τις ενώσεις και γενικά 
την κατάσταση του εργαλείου. 

Χρησιμοποιείστε το κατάλληλο εργαλείο για την κατάλ¬ 
ληλη δουλειά. Ποτέ μη χρησιμοποιείτε το κατσαβίδι για 
κοπίδι, το γαλλικό κλειδί για βίδες ή σαν πένσα, ή τη λίμα 
για λοστό. 

Διατηρείτε τα εργαλεία σας σε άριστη κατάσταση. Πο¬ 
τέ μηνταπετάτε από ύψος ή από μακριά. Μετά από κάθε 
χρήση φροντίστε να τα τακτοποιήσετε και να τα καθαρί¬ 
σετε. Βεβαιωθείτε ότι δεν ξεχάσατε κάποιο εργαλείο μέ¬ 
σα σε μηχάνημα. 

Κρατήστε τα εργαλεία σωστά, ώστε να έχετε τον έλεγ¬ 
χο και να βρίσκονται μακρυά από το σώμα σας (για την 
αποφυγή τραυματισμού σε περίπτωση που σας ξεφύγει). 

Μη χρησιμοποιείτε αυτοσχέδια εργαλεία. 

Μη βάζετε αιχμηρά εργαλεία στις τσέπες σας. Μπορεί 
σε μία ξαφνική ή απότομη κίνηση να σας τραυματίσουν. 

Όταν ανεβαίνετε φορητές σκάλες μην ανεβάζετε τα ερ¬ 
γαλεία με τα χέρια, χρησιμοποιείστε την ειδική ζώνη ή 
ανεβάστε τα με σκοινί. 

Αν δουλεύετε σε ψηλά σημεία μην αφήνετε εργαλεία σε 
θέσεις που μπορεί να πέσουν και να τραυματίσουν τους 
συναδέλφους σας που βρίσκονται κάτω. 

Να χρησιμοποιείτε πάντα τα γυαλιά μηχανικής προστα¬ 
σίας, για την προστασία των ματιών από αστοχία του ερ¬ 
γαλείου και τα εκτοξευμένα σωματίδια, μέταλλα ή γράσα. 

Ποτέ μη χρησιμοποιείτε σφυριά, κοπίδια ή άλλα εργα¬ 
λεία κρούσης που μπορεί να δημιουργήσουν σπίθες, δί¬ 
πλα σε εύφλεκτα υγρά ή αέρια. 

Άρθρο 11 

ΕΡΓΑΣΙΕΣ ΣΕ ΥΨΟΣ 

Μη χρησιμοποιείτε ποτέ παλέτα πάνω σε περονοφόρο 
ή τις περόνες του για εργασίες σε ύψος. Χρησιμοποιείστε 
τα ειδικά κιβώτια ανύψωσης με προστατευτικό κιγκλίδω¬ 
μα, που υπάρχουν σε όλα τα συνεργεία και προσαρμόζο¬ 
νται στις περόνες των περονοφόρων. Βεβαιωθείτε ότι ο 
χειριστής του περονοφόρου είναι πάντα μέσα στο όχημα 
καθ’ όλη τη διάρκεια της εργασίας. 

Για μεγαλύτερα ύψη χρησιμοποιείστε τις ειδικές πλατ¬ 
φόρμες και τροχοφόρους κλωβούς, αφού πρώτα ελέγξε¬ 
τε ότι ο μηχανισμός ανύψωσης λειτουργεί σωστά και βε¬ 
βαιωθείτε ότι ο χειριστής είναι εντός του οχήματος. 

Για εργασίες σε επιφάνειες όπου δεν υπάρχει προστα¬ 
τευτικό κιγκλίδωμα, χρησιμοποιείστε τη ζώνη ασφαλείας 
5 σημείων με τον επανατυλισσόμενο ανακόπτη πτώσης, 
αγκυρωμένο σε σταθερό ασφαλές σημείο. 


Όταν πρόκειται να ανεβείτε σε γερανούς ή αλλού χρη¬ 
σιμοποιώντας τις κατακόρυφες κλίμακες, βεβαιωθείτε ότι 
φοράτε αντιολισθητικά παπούτσια και δεν γλιστρούν από 
λάδια, γράσα ή άλλα. Φοράτε πάντα τα κράνη σας, μπο¬ 
ρεί να χτυπήσετε σε κάποιο σημείο και να ζαλιστείτε ή να 
χάσετε την ισορροπία σας. 

Βεβαιωθείτε ότι ο συνάδελφος σας ανέβηκε στο κεφα¬ 
λόσκαλο της σταθερής κλίμακας πριν ξεκινήσετε και 
εσείς να ανεβαίνετε. 

Άρθρο 12 

ΣΥΝΕΡΓΕΙΑ ΔΟΜΙΚΩΝ ΕΡΓΑΣΙΩΝ 

Στις απομονωμένες θέσεις εργασίας φροντίστε να βρί¬ 
σκετε πάντα κοντά σας κάποιος άλλος εργαζόμενος ή να 
έχετε ασύρματο επικοινωνία μαζί σας. 

Για εργασίες σε ύψος χρησιμοποιείστε τα ειδικά κιβώ¬ 
τια ανύψωσης ή τις πλατφόρμες. 

Αν στήσετε σκαλωσιά, φροντίστε το δάπεδο να είναι 
ομαλό και στέρεο. Ακολουθήστε όλους τους κανόνες του 
κατασκευαστή και τις οδηγίες του μηχανικού κατά το στή¬ 
σιμο και τοποθετήστε όλα τα προβλεπόμενα από τη νο¬ 
μοθεσία προστατευτικά, πριν ξεκινήσετε τις εργασίες. 

Στις τροχοφόρες σκαλωσιές βεβαιωθείτε ότι είναι 
ασφαλισμένοι οι τροχοί καλά στο έδαφος. Μην μετακινεί¬ 
τε ποτέ τις σκαλωσιές όταν βρίσκεται εργαζόμενος πάνω 
σε αυτή. 

Μη χρησιμοποιείτε τροχοφόρες σκαλωσιές σε επικλι¬ 
νές έδαφος. 

Ανεβαίνετε στη σκαλωσιά χρησιμοποιώντας σκάλα από 
το εσωτερικό μέρος και ποτέ από το εξωτερικό. Να ανε¬ 
βάζετε τα εργαλεία στην εργαλειοθήκη με σκοινί. 

Όταν δουλεύετε σε κάποιο άνοιγμα στο έδαφος μην το 
αφήνετε ποτέ ακάλυπτο. Τοποθετήστε την κατάλληλη σή¬ 
μανση ότιεκτελούνται έργα καθώς και κιγκλίδωμα, που να 
προστατεύει τόσο τους πεζούς όσο και τους εργαζόμε¬ 
νους από τατροχοφόρα. Να φοράτε πάντατο γιλέκο υψη¬ 
λής ευκρίνειας. 

Πριν εισέρθετε σε κάποιο φρεάτιο βεβαιωθείτε ότι έχει 
αεριστεί επαρκώς, ότι δεν υπάρχουν επικίνδυνες αναθυ¬ 
μιάσεις, ότι έχει αρκετό οξυγόνο και να εισέρχεστε αργά 
και προσεκτικά. Σε οποιοδήποτε ερώτημα ή αμφιβολία 
για την απουσία κινδύνων επικοινωνήστε με την Τεχνικό 
Ασφάλειας. 

Ποτέ μη δουλεύετε μόνος σε κάποιος φρεάτιο, φροντί¬ 
στε να βρίσκεται κοντά σας κάποιος συνάδελφος σε άμε¬ 
ση οπτική επαφή μαζί σας. 

Αν στο φρεάτιο υπάρχουν ηλεκτρικά καλώδια, ενημε¬ 
ρώστε τους ηλεκτρολόγους και μην εισέλθετε αν δεν σας 
διαβεβαιώσουν ότι κάτι τέτοιο είναι ασφαλές. 

Μη χρησιμοποιείτε συσκευές οξυγονοκόλλησης σε 
φρεάτια. 

Άρθρο 13 
ΞΥΛΟΥΡΓΕΙΟ 

Μόνο το εξουσιοδοτημένο προσωπικό πρέπει να εισέρ¬ 
χεται στο χώρο του ξυλουργείου. 

Να καθαρίζετε τακτικά το χώρο εργασίας από ροκανί¬ 
δια, ξύλα, αντικείμενα κ.α. 

Φροντίστε πάντοτε να μη γλιστρούν τα πατώματα. 

Να στερεώνετε καλά τη ξυλεία, τις μοριοσανίδες και γε¬ 
νικά τις πρώτες ύλες που χρησιμοποιείτε, μην αφήνετε 
έστω και προσωρινά κάτι αστήρικτο. 

Να χρησιμοποιείτε πάντα τα προστατευτικά των μηχα¬ 
νών. 

Να χρησιμοποιείτε τους απαγωγούς σκόνης κατά τη 
λειτουργία των μηχανημάτων. 

Σε περίπτωση λουστραρίσματος, χρησιμοποιείτε ειδι¬ 
κούς χώρους απαγωγής ή για μικρές εργασίες κάντε το 
σε ανοικτό χώρο. 

Να χρησιμοποιείτε μέσα ωτοπροστασίας όταν εργάζο¬ 
νται μηχανήματα ή εργαλεία που προκαλούν θόρυβο. 

Απαγορεύεται η εργασία στις κορδέλες, τις πλάνες και 
τα άλλα μηχανήματα φορώντας γάντια προστασίας. 

Απαγορεύεται αυστηρά η χρήση γυμνής φλόγας και το 
κάπνισμα στο χώρο του ξυλουργείου. 

Τα συστήματα πυρόσβεσης πρέπει να ελέγχονται τακτι¬ 
κά και οι εργαζόμενοι να γνωρίζουν τον τρόπο χρήσης 
τους. 

Άρθρο 14 
ΕΥΦΛΕΚΤΑ ΥΓΡΑ 

Στους χώρους εργασίας υπάρχουν συχνά μικρές ή με¬ 
γαλύτερες ποσότητες από διάφορα εύφλεκτα υλικά, 
όπως ννάίΐθ ερίπί, βαφές, λάδια κ.α. Κατά τη χρήση τέτοι¬ 
ων υλικών υπάρχει ο κίνδυνος φωτιάς ή έκρηξης, για αυ¬ 
τό πρέπει: 

Να αποθηκεύονται σε απομονωμένους, σημασμένους 
χώρους, μακριά από το χώρο εργασίας, με κατάλληλη πυ¬ 
ροπροστασία. 

Να παραλαμβάνετε τις απαιτούμενες για χρήση μικρο- 
ποσότητες σε ειδικά δοχεία που έχουν στεγανά ταπώμα- 
τα. Ποτέ μη χρησιμοποιείτε πλαστικά δοχεία νερού. 

Φροντίστε να μένουν και οι μικροποσότητες μακριά από 
τη φωτιά και γενικά από εστίες πυράς, όπως τσιγάρα. 

Να απομακρύνονται τα άδεια δοχεία από το χώρο ερ¬ 
γασίας, να φυλάσσονται σε ασφαλές μέρος, εφόσον πρό¬ 
κειται να χρησιμοποιηθούν ξανά ή στους ειδικούς κάδους 
απορριμμάτων για απομάκρυνση. 

Σε περίπτωση διαρροής εύφλεκτων υγρών, απομακρύ¬ 
νετε τα άμεσα με απορροφητικά μέσα (στουπιά, πριονίδι, 
χαρτιά κ.λπ.), που στη συνέχεια τα ρίχνετε στους ειδικούς 
κάδους απορριμμάτων. 

Στη διαχείριση εύφλεκτων υγρών, χρησιμοποιείτε πά¬ 
ντοτε τα κατάλληλα μέσα προστασίας όπως γάντια, μά¬ 
σκα κ.λπ. 

Άρθρο 15 

ΑΝΕΦΟΔΙΑΣΜΟΣ ΟΧΗΜΑΤΩΝ ΜΕ ΚΑΥΣΙΜΑ 

Ο ανεφοδιασμός των οχημάτων με καύσιμα πρέπει να 
γίνεται μόνο από το αρμόδιο προσωπικό, που φέρει τα κα¬ 
τάλληλα Μέσα Ατομικής Προστασίας (Μ.Α.Π.). 

Ο εξοπλισμός πρέπει να ελέγχεται τακτικά. Ποτέ μη 
χρησιμοποιείτε εξοπλισμό που στάζει ή παρουσιάζει κά¬ 
ποια άλλη βλάβη. 

Συντηρείτε τις αντλίες και τις δεξαμενές καυσίμων σύμ¬ 
φωνα με τις οδηγίες του κατασκευαστή και των κανονι¬ 
σμών. 

Οι διακόπτες λειτουργίας των αντλιών πρέπει να βρί¬ 
σκονται σε εύκολα προσπελάσιμα και εμφανή σημεία. 

Διατηρείτετηνευταξίατου χώρου και απομακρύνετε σε 
ευρεία ακτίνα γύρω από τις αντλίες και τους διαδρόμους 
προσπέλασης, κάθε αντικείμενο, εργαλείο, μηχάνημα, 
μπαταρία κ.λπ. 


Βεβαιωθείτε για την ύπαρξη και την καλή λειτουργία 
των πυροσβεστήρων και γενικότερα των συστημάτων πυ¬ 
ρασφάλειας. 

Το Σχέδιο Έκτακτης Ανάγκης πρέπει να είναι αναρτη- 
μένο σε εμφανές σημείο. 

Βεβαιωθείτε για την ύπαρξη στο χώρο σταθερής τηλε¬ 
φωνικής συσκευής άμεσα προσπελάσιμης και πάντοτε σε 
λειτουργία. 

Απαγορεύεται η διατήρηση καυσίμων και ελαιολιπαντι- 
κών σε ανοικτά ή κλειστά δοχεία κοντά στις αντλίες. 

Απαγορεύεται η χρήση γυμνής φλόγας και το κάπνισμα 
στους χώρους ανεφοδιασμού και μέσα στο όχημα που 
ανεφοδιάζεται. 

Απαγορεύεται η χρήση συσκευών ασύρματης επικοινω¬ 
νίας και κινητών τηλεφώνων στο χώρο και μέσα στο όχη¬ 
μα που ανεφοδιάζεται. 

Μη φορτίζετε μπαταρίες κοντά στο χώρο ανεφοδια¬ 
σμού. 

Μην ανεφοδιάζετε οχήματα σε κίνηση. Βεβαιωθείτε ότι 
η μηχανή είναι κλειστή και έχουν αφαιρεθεί τα κλειδιά του 
οχήματος. 

Μην αφαιρείτε τη μάνικα αν δεν έχει σταματήσει πλή¬ 
ρως η ροή του καυσίμου και δεν έχει αδειάσει το περιεχό¬ 
μενό της. 

Μην υπερχειλίζετε τη δεξαμενή του οχήματος, αν κάτι 
τέτοιο συμβεί, ρίξτε άφθονο νερό στο όχημα και στο δά¬ 
πεδο πριν ξεκινήσει το όχημα. 

Σκουπίστε άμεσα με απορροφητικά υλικά και μέσα κά¬ 
θε καύσιμο, ελαιολιπαντικό ή άλλο υγρό ρύπο από τα δά¬ 
πεδα των χώρων ανεφοδιασμού καυσίμων. Τα χρησιμο¬ 
ποιούμενα μέσα φυλάσσονται σε κλειστά δοχεία μακριά 
από το χώρο, μέχρι την απομάκρυνσή τους. 

Άρθρο 16 
ΑΜΜΟΒΟΛΗ 

Όταν εκτελείτε εργασίες αμμοβολής σε ανοικτό χώρο 
να χρησιμοποιείτε κατάλληλη προστασίατης κεφαλής και 
της αναπνοής, ειδική για αμμοβολή. Χρησιμοποιείτε στο¬ 
λή με ενίσχυση της κάλυψης του σώματος και των ώμων, 
ανάλογη για το χρησιμοποιούμενο μέσο αμμοβολής κα¬ 
θώς και ειδικά γάντια και υποδήματα. 

Να φέρετε πάντα μαζί σας, όταν εκτελείτε εργασίες αμ¬ 
μοβολής σε ανοικτό χώρο, μέσα πυροπροστασίας (φορη¬ 
τό πυροσβεστήρα) κατάλληλα για το μέσο αμμοβολής. 

Τα μηχανήματα αμμοβολής πρέπει να επιθεωρούνται 
περιοδικά από εξειδικευμένο τεχνικό για την ασφαλή λει¬ 
τουργία τους. Η επιθεώρηση επιβεβαιώνεται με την έκδο¬ 
ση σχετικών πιστοποιητικών. 

Τα φίλτρα της συσκευής αμμοβολής πρέπει να καθαρί¬ 
ζονται συχνά. 

Βεβαιωθείτε, πριν από την έναρξη κάθε εργασίας, ότι 
δεν υπάρχουν εργαζόμενοι εκεί κοντά και απομακρύνετε 
τους περίεργους. 

Ελέγξτε κάθε φορά την καλή κατάσταση των συστημά¬ 
των πίεσης, των ελαστικών συνδέσεων, των βαλβίδων κ.λπ. 

Οι ελαστικοί σωλήνες πρέπει κατ’ ελάχιστο να έχουν 3 
μέτρα μήκος από τη βαλβίδα εξόδου και να είναι σε άρι- 
στη κατάσταση. 

Τ ο στόμιο της αμμοβολής πρέπει να διακόπτει αυτόματα τη 
λειτουργία του σε περίπτωση που ο χρήστης δεν το κρατάει. 

Να αδειάζετε πάντα τα δοχεία μετά το πέρας της αμμο¬ 
βολής. 

Άρθρο 17 

ΕΡΓΑΣΙΕΣ ΒΑΦΗΣ ΜΕ ΠΙΣΤΟΛΙ Ή ΠΙΝΕΛΟ 

Να χρησιμοποιείτε πάντα τα κατάλληλα Μέσα Ατομικής 
Προστασίας (Μ.Α.Π.). 

Όπου είναι δυνατό, να χρησιμοποιείτε υδατοδιαλυτά 
χρώματα. 

Να αποφεύγετε, όπου είναι δυνατό, τη βαφή σε κλει¬ 
στούς ή ημίκλειστους χώρους. 

Οι χώροι αραίωσης και φύλαξης των χρωμάτων και των 
διαλυτικών μέσων, πρέπει να είναι καλά αεριζόμενοι και 
να έχουν την προβλεπόμενη πυροπροστασία. 

Απαγορεύεται η χρήση γυμνής φλόγας καιτο κάπνισμα, 
ειδικά όταν χρησιμοποιείτε διαλύτες. 

Βεβαιωθείτε ότι δεν υπάρχει κοντά στο χώρο βαφής 
εστία πυράς. 

Όταν βάφετε με πιστόλι μην το στρέφετε ποτέ προς την 
κατεύθυνση των συναδέλφων σας. 

Να απομακρύνετε τα κενά δοχεία, τα στουπιά, τα παλιά 
χρώματα, τους διαλύτες κ.α. και να τα τοποθετείτε σε κλει¬ 
στά δοχεία μέχρι τη διάθεσή τους ως ειδικά απορρίμματα. 

Σε περίπτωση βαφής σε κλειστούς ή ημίκλειστους χώ¬ 
ρους, να προηγείται και να διασφαλίζεται καλός αερισμός 
καθ’ όλη τη διάρκεια διεξαγωγής των εργασιών. 

Σε κλειστούς χώρους με θυρίδα, οι εργασίες βαφής 
απαιτούν ιδιαίτερη προσοχή και πρέπει να προγραμματί¬ 
ζονται σε συνεργασία με την Τεχνικό Ασφάλειας. 

Κατά τη διάρκεια των εργασιών βαφής και ανάλογα με 
τις συνθήκες πρέπει οι εργαζόμενοι να διασφαλίζονται 
από πτώσεις, ολίσθηση και να εξασφαλίζεται η εύκολη 
διαφυγή. 

Στις περιπτώσεις τριβής με μηχανικά μέσα πριν από τη 
βαφή, θα πρέπει να εξασφαλίζεται η αραίωση της σκόνης 
είτε με καλό αερισμό του χώρου είτε με την πραγματο¬ 
ποίηση των εργασιών στην ύπαιθρο, είτε με τοπική απα¬ 
γωγή, εάν είναι απαραίτητη. 

Όταν χρησιμοποιείτε συσκευές πίεσης αέρα και ηλε¬ 
κτρικές συσκευές, η χρήση και η συντήρησή τους να γίνε¬ 
ται σύμφωνα με τις προδιαγραφές και τους κανονισμούς. 

Άρθρο 18 

ΑΣΦΑΛΕΙΑ ΣΤΙΣ ΗΛΕΚΤΡΟΛΟΓΙΚΕΣ ΕΡΓΑΣΙΕΣ 

ΓΕΝΙΚΑ. 

Μην πραγματοποιείτε καμία ηλεκτρολογική εργασία αν 
δεν έχετε τις απαιτούμενες από τη νομοθεσία άδειες. 

Να φοράτε πάντα τα ειδικά μονωτικά παπούτσια. Όταν 
δουλεύετε υπό τάση, χρησιμοποιείστε τα μονωτικά γά¬ 
ντια, αφού ελέγξετε την άριστη κατάστασή τους και την 
ημερομηνία λήξης τους, καθώς και το προστατευτικό 
ασπίδιο προσώπου. Όταν δουλεύετε σε εξωτερικούς χώ¬ 
ρους να φοράτε πάντα το γιλέκο υψηλής ευκρίνειας. 

Μην επισκευάζετε ή επεμβαίνετε σε κυκλώματα, μηχα¬ 
νήματα κ.α. αν προηγούμενα δεν διακόψετε την παροχή 
του ρεύματος. Τοποθετείτε πάντα τις κατάλληλες γειώ¬ 
σεις. Βεβαιωθείτε με τα κατάλληλα εργαλεία για την 
απουσία τάσης και την αποφόρτιση του κυκλώματος. Το¬ 
ποθετήστε επάνω στο διακόπτη λειτουργίας την ένδειξη 
«Προσοχή, γίνεται επισκευή, μη σηκώσετε το διακόπτη» ή 
κάτι αντίστοιχο. 

Μην πραγματοποιείτε ποτέ μόνος σας ηλεκτρολογικές 
εργασίες ιδιαίτερα σε απομονωμένες θέσεις. Φροντίστε 
να είναι μαζί σας κάποιος συνάδελφος. 


Για εργασίες σε ύψος να χρησιμοποιείτε ανάλογα με 
την περίσταση κατάλληλες κλίμακες, καλαθοφόρο όχη¬ 
μα, ή περονοφόρο με κλωβό ανύψωσης. Σε περίπτωση 
εργασίας σε υψηλό επίπεδο χωρίς προστατευτικό κιγκλί¬ 
δωμα χρησιμοποιείστε τη ζώνη ασφαλείας 5 σημείων και 
τον επανατυλισσόμενο ανακόπτη πτώσης. Προσοχή στα 
ρευματοφόρα καλώδια. 

ΕΡΓΑΣΙΕΣ ΣΕ ΥΠΟΓΕΙΑ ΚΑΛΩΔΙΑ 

Βεβαιωθείτε για τη διακοπή του ρεύματος πριν την 
έναρξη κάθε εργασίας. 

Πριν εισέρθετε σε κάποιο υπόγειο τούνελ βεβαιωθείτε 
ότι έχει αεριστεί επαρκώς και ότι δεν υπάρχουν επικίνδυ¬ 
να αέρια. Να εισέρχεστε αργά και προσεκτικά. 

Αν στο υπόγειο τούνελ υπάρχουν λιμνάζοντα νερά, με¬ 
ταλλικά ή άλλα αντικείμενα φροντίστε να απομακρυνθούν 
πριν από την έναρξη εκτέλεσης των εργασιών. 

Μη μένετε ποτέ μόνος στο υπόγειο τούνελ. Θα πρέπει 
να υπάρχει διαρκής επικοινωνία με συνάδελφό σας που 
παραμένει συνεχώς κοντά στην είσοδο. 

Μην τρώτε, μην πίνετε και μην καπνίζετε κατά τη διάρ¬ 
κεια της εργασίας. 

ΕΡΓΑΣΙΕΣ ΡΕΥΜΑΤΟΔΟΤΗΣΗΣ ΗΛΕΚΤΡΟΚΙΝΗΤΩΝ 
ΓΕΡΑΝΩΝ 

Οι εργασίες εκτελούνται μόνο από το εξουσιοδοτημένο 
και εκπαιδευμένο για το σκοπό αυτό, προσωπικό του 
Ο.Λ.Θ. α.ε. 

Να φοράτε πάντα τα Μ. Α. Π. (κράνος, ασπίδιο, μονωτικά 
γάντια, γιλέκο υψηλής ευκρίνειας. 

Να ακολουθείτε πιστά την ακόλουθη διαδικασία: 

• Κλείσιμο του διακόπτη του γερανού. 

• Μακροσκοπικός έλεγχος της ακεραιότητας και της 
στεγανότητας του βύσματος και του διακόπτη πριν την 
αποσύζευξη ή τη σύζευξή τους. 

• Πρόσδεση και σταθεροποίηση του καλωδίου ρευμα- 
τοδότησης για να περιοριστεί η περιστροφή του. 

• Σε περίπτωση που υπάρχουν νερά, λάσπες, υγρασίες 
κ.ο.κ. επί του καλύμματος ή και γύρω από το σημείο ρευ- 
ματοδότησης, αυτά θα πρέπει να απομακρύνονται πριν 
την αφαίρεση ή/καιτην επανατοποθέτηση του βύσματος. 

• Τυχόν υπάρχοντα μεταλλικά ή άλλα αντικείμενα γύρω 
από το σημείο ρευματοδότησης θα πρέπει να απομακρύ¬ 
νονται πριν από οποιαδήποτε ενέργεια. 

• Αφαίρεση του βύσματος της παροχής και άμεση επι¬ 
κάλυψη του ανοίγματος με άλλο εφεδρικό κάλυμμα. 

• Τοποθέτηση του βύσματος της παροχής στην και¬ 
νούργια θέση αφού πρώτα αφαιρεθείτο κάλυμμα. 

• Άνοιγμα του διακόπτη του γερανού και επαναλει¬ 
τουργία. 

ΣΥΝΤΗΡΗΣΗ ΙΣΤΩΝ. 

Ο χώρος γύρω από τον πυλώνα στον οποίο θα γίνει συ¬ 
ντήρηση πρέπει να είναι καθαρός και απαλλαγμένος από 
μεταλλικά αντικείμενα. 

Αφού τοποθετήσετε σωστά το ειδικό μηχάνημα στον 
πυλώνα και πριν ξεκινήσετε κάθε εργασία απομακρυνθεί¬ 
τε σε απόσταση τουλάχιστον 5 μέτρων περιμετρικά και 
φορέστε τα κράνη σας. 

Ελέγχετε τακτικά τα συρματόσχοινα. 

Προσέξτε τον τρόπο απαγκίστρωσης της στεφάνης και 
βεβαιωθείτε ότι η κάθοδος της είναι ομαλή και οριζόντια. 

Κατά την ανύψωση της στεφάνης βεβαιωθείτε ότι λει¬ 
τούργησε σωστά το σύστημα αγκύρωσης. 

ΥΠΟΣΤΑΘΜΟΙ 

Φροντίστε για την καθαριότητα και την ευταξία των χώ¬ 
ρων. 

Απομακρύνετε τα εύφλεκτα υλικά. 

Φροντίστε για το σωστό και επαρκή φωτισμό των χώ¬ 
ρων. 

Ελέγξτε την ολισθηρότητα των δαπέδων λόγω της πα¬ 
ρουσίας ελαιολιπαντικών. 

Να γνωρίζετε ανά πάσα στιγμή που βρίσκονται τα κλει¬ 
διά κάθε χώρου. 

Οι έλεγχοι και οι συντηρήσεις να γίνονται τουλάχιστο 
από 2 άτομα. 

Να πατάτε πάντα πάνω σε μονωτικό υλικό, όπως το πα- 
ταράκι με τους μονωτήρες. 

Για τη συντήρηση των μετασχηματιστών να φοράτε πά¬ 
ντα τα κατάλληλα Μ.Α.Π. (γάντια, γυαλιά, κράνος, υποδή¬ 
ματα). 

Πριν την έναρξη της συντήρησης των Υ/Σ. 

Ελέγξτε με προσοχή την κατάσταση του Υ/Σ σε λει¬ 
τουργία. 

Διακόψτε σταδιακά τα φορτία Χ.Τ. και έπειτα διακόψτε 
την τροφοδότηση του Μ/Σ από πεδίο Μ.Τ. 

Βεβαιωθείτε ότι έγινε διακοπή του πεδίου Μ.Τ. από τη 
Δ.Ε.Η. ή από κεντρικό πεδίο Μ.Τ. 

Ελέγξτε αν έχει τάση το δευτερεύον του μετασχηματι¬ 
στή. 

Χρησιμοποιήστε το δοκιμαστικό Μ.Τ. για να ελέγξετε αν 
έγινε διακοπή σε όλο το δίκτυο. 

Γειώστε το πρωτεύον και την έξοδο(δευτερεύον) του 
μετασχηματιστή. 

Μετά τη συντήρηση των Υ/Σ. 

Ελέγξτε τις θέσεις εργασίας και απομακρύνετε τυχόν 
υλικά και εργαλεία. 

Αφαιρέστε τις γειώσεις Μ.Τ. Όταν χρησιμοποιούνται 
γειωτές αυτοί να αποσυνδέονται μετά το κλείσιμο των πε¬ 
δίων Μ.Τ. 

Κλείσιμο πεδίων Μ.Τ. και αφαίρεση γειωτών. 

Τροφοδότηση με Μ.Τ. και έλεγχος άφιξης και ομαλής 
λειτουργίας. 

Σταδιακή τροφοδότηση φορτίων Χ.Τ.. 

Έλεγχος Χ.Τ.. 

Έλεγχος σωστής λειτουργίας των φορτίων-καταναλώ- 
σεωνΧ.Τ. 

Άρθρο 19 

ΦΟΡΗΤΑ ΗΛΕΚΤΡΙΚΑ ΕΡΓΑΛΕΙΑ 

Μη χρησιμοποιείτε ένα ηλεκτρικό εργαλείο αν δεν γνω¬ 
ρίζετε τη λειτουργία του. 

Ελέγξτε το εργαλείο πριν τη χρήση, βεβαιωθείτε ότι τα 
καλώδια και οι συνδέσεις είναι σε άριστη κατάσταση. 

Να χρησιμοποιείτε το σωστό εργαλείο για κάθε εργα¬ 
σία. 

Γειώνετε πάντοτε τα ηλεκτρικά εργαλεία. 

Μη μεταφέρετε εργαλεία κρατώντας τα μόνο από το κα¬ 
λώδιο. 

Μην κρατάτε και μη μεταφέρετε εργαλεία έχοντας το 
δάκτυλο στο διακόπτη. 

Βγάλτε το εργαλείο από την πρίζα όταν δεν το χρησιμο¬ 
ποιείτε ή όταν αντικαθιστάτε εξαρτήματα και τοποθετή¬ 
στε το σε ασφαλή θέση. 

Μη χρησιμοποιείτε μεγάλου μήκους μπαλαντέζες και 
μη συνδέετε πολλά εργαλεία σε ένα πολύπριζο. 


Συντηρείτε τακτικά τα εργαλεία και αν κατά τη χρήση 
τους διαπιστώσετε κάποια ανωμαλία, όπως να βγάζει 
σπινθήρες, καπνό ή να μυρίζει έντονα, διακόψτε άμεσα τη 
λειτουργία του. 

Άρθρο 20 

ΑΝΥΨΩΣΗ - ΜΕΤΑΦΟΡΑ ΦΟΡΤΙΩΝ ΜΕ ΤΑ ΧΕΡΙΑ 

Οι χειρωνακτικές εργασίες αποτελούν την κύρια αιτία 
οσφυαλγίας στο χώρο εργασίας, λόγω κυρίως των πιέσε¬ 
ων που ασκούνται στους μεσοσπονδύλιους δίσκους. 

Η σωστή στάση με την οποία πρέπει να ανυψώνονται τα 
φορτία είναι: 

Όρθια μέση. 

Λυγισμένα γόνατα. 

Τοποθέτηση βάρους όσο το δυνατό πιο κοντά στο σώ¬ 
μα. 

Πόδια ανοιχτά και ανάμεσάτουςτο φορτίο. 

Σταθερό και ασφαλές κράτημα του σημείου λαβής. 

Όχι περιστροφικές κινήσεις της μέσης κατά την ανύ¬ 
ψωση των φορτίων. 

Το ανώτατο όριο ανύψωσης του φορτίου είναι: 

Από το έδαφος, 50-70 οπι. 

Από το ύψος των γονάτων, 90-100 οπι. 

Από το ύψος των αγκώνων, μέχρι τους ώμους. 

Για τη μεταφορά φορτίων. 

Όπου είναι δυνατό χρησιμοποίησε μηχανικά μέσα με¬ 
ταφοράς. 

Έλεγξε αν το φορτίο έχει κοφτερές γωνίες, ολισθηρές 
επιφάνειες, ακέραια συσκευασία, διαρροή περιεχομένου 
κ.λπ. 

Πρέπει οι διαδρομές να ελέγχονται από πριν για την 
ύπαρξη εμποδίων, σκαλοπατιών και άλλων παγίδων. 

Μη διστάσεις να ζητήσεις βοήθεια από κάποιον συνά¬ 
δελφό σου για την ανύψωση ενός φορτίου, αν θεωρείς ότι 
είναι πολύ βαρύ για ένα άτομο. 

Αν ένα αντικείμενο μεταφέρεται με περισσότερα από 
ένα άτομα, πρέπει να υπάρχει συντονισμός των κινήσεων. 
Αν τα άτομα είναι τρία ή περισσότερα, να διατάσσονται 
κατά ύψος. Ο ψηλότερος να μην είναι στη μέση. Ένας να 
δίνει το πρόσταγμα των κινήσεων. 

Ένα φορτίο πρέπει να κρατιέται κάθετα πάνω από το κέ¬ 
ντρο βάρους του με τέτοιο τρόπο, ώστε να περιορίζεται η 
προσπάθεια για να κρατηθεί σε ισορροπία. 

Εναπόθεσε το βάρος με ασφάλεια για να μην κυλήσει ή 
μην πέσει. 

Απαγορεύεται η ρίψη υλικών από ψηλά εκτός αν υπάρ¬ 
χει επιτηρητής που θα φροντίζει να αποκλεισθεί ο επικίν¬ 
δυνος χώρος και θα προσέχει να μην πλησιάσει κανείς. 
Εάν από την απόρριψη υλικών δημιουργείται σκόνη θα 
πρέπει να λαμβάνονταιτα κατάλληλα μέτρα. 

Εφάρμοσε σωστά και με προσοχή τις καλές πρακτικές 
φορτοεκφόρτωσης στο λιμάνι π.χ. σάκκοι, καπνά, κιβώτια 
φρούτων. 

Άρθρο 21 

ΑΣΦΑΛΕΙΑ ΚΑΤΑ ΤΙΣ ΕΡΓΑΣΙΕΣ ΣΤΟ ΣΙΛΟ 

Απαγορεύεται αυστηρά η χρήση γυμνής φλόγας και το 
κάπνισμα σε όλους τους χώρους του Σιλό (εκτός από τα 
γραφεία). 

Βεβαιωθείτε πριν από την έναρξη των εργασιών εκφόρ- 
τωσης πλοίων ότι έχει ελεγχθεί το φορτίο. 

Να φοράτε πάντα τη μάσκα ημίσεως προσώπου όταν 

δουλεύετε στο χώρο ενσάκκισηςτου αποκονιάματος ή σε 
οποιοδήποτε άλλο σημείο υπάρχει εκροή φορτίου. 

Η είσοδος για επισκευή ή για οποιοδήποτε λόγο σε μία 
ανθρωποθυρίδα πρέπει να γίνεται με εξαιρετική προσοχή 
και περίσκεψη και αφού πρώτα πάρετε την εντολή από 
τον υπεύθυνο συντήρησης να κάνετε κάτι τέτοιο. 

Όταν πρόκειται να δουλέψετε σε κάποια ανθρωποθυρί¬ 
δα ελέγχου: 

• βεβαιωθείτε ότι έχει σταματήσει κάθε λειτουργία. 

• βεβαιωθείτε ότι δεν υπάρχουν υπόλοιπα φορτίου στο 
χώρο που εισέρχεστε ή σε κάποιον παρακείμενο, τα 
οποία μπορεί να σας καταπλακώσουν. 

• φροντίστε για τον εξαερισμό του χώρου πριν την εί¬ 
σοδό σας. 

• καλέστε την Τεχνικό Ασφάλειας να ελέγξει τα επίπε¬ 
δα φωσφίνης ή του οξυγόνου. 

• ενημερώστε τους συναδέλφους σας για την είσοδο 
σας στην ανθρωποθυρίδα. 

• ένα δεύτερο άτομο πρέπει να βρίσκετε διαρκώς έξω 
από την ανθρωποθυρίδα και να είναι σε συνεχή επικοινω¬ 
νία με εσάς, για όσο διάστημα βρίσκεστε μέσα. 

• εξασφαλίστε ότι δεν πρόκειται να γίνει κάποια τυχαία 
εκκίνηση των εργασιών. Τοποθετήστε σε άλατα χειριστή¬ 
ρια πινακίδες που να απαγορεύουν την επανεκκίνηση του 
συστήματος και να ενημερώνουν για τις εργασίες. 

• φροντίστε με κάποιο εμπόδιο να κρατήσετε ανοικτή 
την έξοδο για να μην παγιδευτείτε μέσα. 

Να καθαρίζετε τακτικά τα υπολείμματα των δημητρια¬ 
κών από τους διαδρόμους και τις κλίμακες, υπάρχει σο¬ 
βαρός κίνδυνος γλιστρήματος. 

Μην εισέρχεστε ποτέ μόνοι στο υπόγειο, ειδικά αν 
υπάρχει εκροή φορτίου, φροντίστε να υπάρχει μαζί σας 
κάποιος συνάδελφος. Βεβαιωθείτε ότι υπάρχει αρκετός 
αέρας. Αν αισθανθείτε δυσφορία ή δυσκολία στην ανα¬ 
πνοή απομακρυνθείτε γρήγορα, αφού ειδοποιήσετε και 
τους συναδέλφους σας να κάνουν το ίδιο. 

Μη δουλεύετε ποτέ μόνοι σε απομονωμένες θέσεις ερ¬ 
γασίας. 

Να ενημερώνετε τους συναδέλφους σας για το που κα- 
τευθύνεστε, ακόμη κι αν δεν πρόκειται να κάνετε συγκε¬ 
κριμένη εργασία. 

Να απομακρύνετε τακτικά την ανεμίδα, υπάρχει κίνδυ¬ 
νος έκρηξης. 

Να χρησιμοποιείτε μόνο τις ειδικές μπαλαντέζες και 
τους φακούς σε όλους τους χώρους που μπορεί να χρει¬ 
αστείτε βοηθητικό φωτισμό. Απαγορεύεται αυστηρά η 
χρήση οποιουδήποτε άλλου τρόπου φωτισμού. 

Να ελέγχετε τακτικά το σύστημα πυρασφάλειας και να 
κάνετε συχνά ασκήσεις πυρασφάλειας. 

Άρθρο 22 

ΕΡΓΑΛΕΙΑ ΦΟΡΤΟΕΚΦΟΡΤΩΣΗΣ 

Να χρησιμοποιείτε μόνο τα εργαλεία φορτοεκφόρτω¬ 
σης του Ο.Λ.Θ. α.ε. Η παραλαβή και η παράδοσή τους γί¬ 
νεται από το αρμόδιο συνεργείο.. 

Πριν χρησιμοποιήσετε οποιοδήποτε εργαλείο φορτο¬ 
εκφόρτωσης βεβαιωθείτε ότι γνωρίζετε το μέγιστο βάρος 
που μπορεί να ανυψώσει. 

Αν δε το γνωρίζετε ή αν δεν είστε βέβαιοι μην το χρησι¬ 
μοποιείτε πριν ρωτήσετε τον αρμόδιο υπάλληλο. 

Μην υπερβαίνετε σε καμία περίπτωση το μέγιστο βάρος 
ανύψωσης κάθε εργαλείου. 


Να ελέγχετε οπτικά τα εργαλεία πριν και καθ’ όλη τη 
διάρκεια της χρήσης τους για φθορές, χαλάρωση συρμά¬ 
των, σφάλματα συναρμολόγησης κ.α. 

Αν διαπιστώσετε οποιαδήποτε φθορά ή αλλοίωση αντι¬ 
καταστήστε τα άμεσα, χωρίς να περιμένετε να τελειώσει 
η εργασία. 

Τα σχοινιά, συρματόσχοινα και οι αλυσίδες πρέπει να 
έχουν ενιαία αντοχή σε όλο το μήκος τους και να μην 
έχουν κόμπους. 

Μη χρησιμοποιείτε συρματόσχοινα που σε μήκος δεκα¬ 
πλάσιο της διαμέτρου τους ο συνολικός αριθμός των 
ορατών σπασμένων συρμάτων υπερβαίνει το 5% του συ¬ 
νόλου των συρμάτων τους. Σε κάθε περίπτωση μη χρησι¬ 
μοποιείτε συρματόσχοινα με σπασμένους κλώνους. 

Μη χρησιμοποιείτε άγκιστρα ανάρτησης φορτίου που 
δεν έχουν ασφάλεια. 

Μην παραπετάτε τα εργαλεία έστω και για σύντομο 
χρονικό διάστημα. Μετά από κάθε χρήση μην αφήνετε τα 
εργαλεία άτακτα στο χώρο εργασίας, επιστρέψτε τα στο 
αρμόδιο συνεργείο. 

Ποτέ μην αφήνετε εργαλεία φορτοεκφόρτωσης σε ση¬ 
μεία που περνάνε οχήματα. Η ζημιά που μπορεί να υπο- 
στούν, πολλές φορές, δεν είναι οπτικά εμφανής. 

Προφυλάξτε τα σχοινιά και τα συρματόσχοινα από έκ¬ 
θεση σε χημικά που προκαλούν σκουριά. Επίσης προστα- 
τέψτετα κανάβινα σχοινιά από υγρασία, ήλιο, παγετό και 
λιπαντικά. Αν παρόλα αυτά εκτεθούν σε κάποιο παράγο¬ 
ντα μην τα χρησιμοποιήσετε αν δεν ελεγχθούν προηγού¬ 
μενα. 

Μη χρησιμοποιείτε εργαλεία που έχουν επιμηκυνθεί, 
επισκευασθεί ή συντηρηθεί με συγκόλληση. 

Χρησιμοποιείτε αρτάνες με επαρκές μήκος και φροντί¬ 
στε ώστε η γωνία που σχηματίζεται στην κορυφή, στο 
άγκιστρο ανύψωσης, να είναι οξεία. 

Μην ανυψώνετε φορτία με άνισα σκέλη αρτανών. 

Μη χρησιμοποιείτε αλυσίδα που συνδέεται με άλλη αλυ¬ 
σίδα με κοχλίες και περικόχλια. 

Αν αλυσίδα συνδέεται με γάντζο ή άγκιστρο, η ανυψω¬ 
τική ικανότητα του συστήματος καθορίζεται από το στοι¬ 
χείο με τη μικρότερη ανυψωτική ικανότητα. 

Αλυσίδες με παραμορφωμένους ή φθαρμένους κρί¬ 
κους θα πρέπει να αντικαθίσταται. 

Άρθρο 23 
ΦΟΡΗΤΕΣ ΣΚΑΛΕΣ 

Οι φορητές σκάλες αποτελούν συχνά αιτία ατυχημά¬ 
των. 

Για εργασίες σε ύψος, μικρής χρονικής διάρκειας, μπο¬ 
ρούν να χρησιμοποιηθούν φορητές σκάλες τύπου Λ, που 
σε καμία περίπτωση δεν θεωρούνται υποκατάστατο των 
σκαλωσιών. Σε κάθε περίπτωση χρήσης της σκάλας θα 
πρέπει να ακολουθούνται οι παρακάτω πρακτικές ασφά¬ 
λειας: 

Πρέπει να βρίσκονται σε καλή κατάσταση και να ελέγ¬ 
χονται πριν τη χρήση. 

Πρέπει να χρησιμοποιούνται μόνο για το σκοπό για τον 
οποίο έχουν σχεδιαστεί. 

Πρέπει να χρησιμοποιούνται μόνο σε σταθερές και επί¬ 
πεδες επιφάνειες. Ο χώρος γύρω από την κορυφή και τη 
βάση της σκάλας πρέπει να διατηρείται καθαρός και 
ελεύθερος. 

Πρέπει να ανοίγονται πλήρως, να στερεώνονται καλά 

στο έδαφος και να ενεργοποιείται ο μηχανισμός σταθε¬ 
ροποίησης. 

Δεν πρέπει να δέχονται βάρος μεγαλύτερο από αυτό 
για το οποίο έχουν κατασκευαστεί. Να μην ανεβαίνουν πε¬ 
ρισσότερα άτομα από ένα. 

Δενπρέπει να χρησιμοποιούνται σε ολισθηρές επιφάνειες. 

Σε κάθε περίπτωση, ένα δεύτερο άτομο πρέπει να βρί¬ 
σκεται κοντά στην σκάλα, ώστε να αποφευχθεί τυχαία με¬ 
τακίνηση. 

Πρέπει να ανεβαίνετε με το πρόσωπο προς τη σκάλα, 
αργά και σταθερά χωρίς να βιάζεστε, κρατώντας την και 
με τα δύο χέρια. Βεβαιωθείτε ότι τα παπούτσια σας δεν 
έχουν γράσα, λάδια κ.λπ. πριν ανεβείτε. 

Δεν πρέπει να μετακινείτε τη σκάλα όταν βρίσκετε πάνω 
σε αυτή άτομο. 

Μη ρίχνετε αντικείμενα από τη σκάλα και μην αφήνετε 
εργαλεία πάνω σε αυτήν, υπάρχει κίνδυνος να πέσουν και 
να τραυματίσουν συνάδελφό σας. 

Δεν πρέπει οι μεταλλικές σκάλες να χρησιμοποιούνται 
για εργασίες με ηλεκτρικό ρεύμα ή σε σημεία που μπο¬ 
ρούν να έρθουν σε επαφή με ηλεκτρικό ρεύμα. 

Δεν πρέπει οι ξύλινες σκάλες να βάφονται, για να μην 
κρύβονται οι ατέλειες και τα ραγίσματα. 

Για εργασίες με σκάλα πίσω από πόρτες, βεβαιωθείτε 
ότι είναι κλειδωμένες ή φυλάγονται. 

Μη σκύβετε πάνω στη σκάλα, μην τεντώνεστε και μην 
προσπαθήσετε να φτάσετε σε σημεία που βρίσκονται πιο 
μακριά από το βραχίονά σας. 

Οι φορητές σκάλες θα πρέπει: 

Να φέρουν κατάλληλα αντιολισθητικά πέλματα σταθε¬ 
ροποίησης. 

Να έχουν αντιολισθητικά σκαλοπάτια. 

Ναέχουντο κατάλληλο μήκος σε σχέση με το ύψος που 
θα χρησιμοποιηθούν. 

Να συντηρούνται περιοδικά και τα σκαλοπάτια να απέ¬ 
χουν από 25-35 οπι. 

Να μην χρησιμοποιούνται σαν οριζόντιο μέσο για την 
κάλυψη κενού και τη μετάβαση από ένα σημείο σε άλλο. 

Η κλίση της σκάλας να είναι περίπου 70ώ σε σχέση με το 
δάπεδο, δηλαδή η σχέση κάθετου ύψους προς οριζόντια 
απόσταση των πελμάτων από την επιφάνεια στήριξης να 
είναι περίπου 4/1. 

Η σκάλα πρέπει να εφάπτεται, στο άνω μέρος σε όλο 
της το πλάτος. 

Απαγορεύεται η άνοδος του χρήστη στα τελευταία δύο 
σκαλοπάτια. 

Όταν χρησιμοποιούνται για την ανάβαση σε κάποιο επί¬ 
πεδο,το άνω άκρο τους πρέπει να εξέχει τουλάχιστο 1 μέ¬ 
τρο από το επίπεδο ανάβασης. 

Εάν χρησιμοποιείτε σκάλα με προέκταση, τότε θα πρέ¬ 
πει να έχει μηχανισμό ασφάλειας για την προέκταση. Το 
μήκος της προέκτασης πρέπει να είναι τέτοιο που να 
υπάρχει επαρκής αλληλοκάλυψη των δύο μερών. 

Άρθρο 24 

ΑΣΦΑΛΕΙΑ ΣΤΑ ΓΡΑΦΕΙΑ 

Το εργασιακό περιβάλλον των γραφείων θα πρέπει να 
οργανώνεται και να εξοπλίζεται έτσι ώστε να τηρούνται οι 
κανόνες της εργονομίας σε ότι αφορά: 

• Τη διατιθέμενη επιφάνεια ανά εργαζόμενο. 

• Το μέγεθος και την κατασκευή των γραφείων και των 
λοιπών επίπλων. 


• Το είδος και τη θέση των καθισμάτων εργασίας και συ¬ 
νεργασίας. 

• Τη διάταξη των επίπλων στο χώρο. 

• Την επιλογή και τη θέση των ηλεκτρονικών υπολογι¬ 
στών, των συσκευών επικοινωνίας, του λοιπού εξοπλι¬ 
σμού κ.λπ. 

• Την επιλογή των υλικών των πατωμάτων. 

• Την επιλογή των υλικών και των χρωμάτων βαφής των 
τοίχων και των ταβανιών. 

Το εργασιακό περιβάλλον των γραφείων θα πρέπει να 
διαθέτει: 

• Εργονομικά κατάλληλο φωτισμό. 

• Επαρκή αερισμό χωρίς ισχυρά ρεύματα αέρα. 

• Χαμηλό επίπεδο θορύβου. 

• Θερμοκρασία ευεξίας χειμώνα-καλοκαίρι με ικανο¬ 
ποιητική υγρασία του χώρου. 

Οι επιφάνειες κίνησης προσωπικού και επισκεπτών 
όπως και οι διάδρομοι διαφυγής θα πρέπει να διατηρού¬ 
νται μονίμως ελεύθεροι. 

Σε περιπτώσεις φυσικού φωτισμού και αντανακλάσεων, 
απαιτείται διασφάλιση σκιαστικών μέσων. 

Η τάξη και η καθαριότητα είναι ο ακρογωνιαίος λίθος 
της ασφάλειας. 

Τοποθετήστε τα έπιπλα του Γ ραφείου έτσι ώστε οι κι¬ 
νούμενοι στο χώρο να μην πέφτουν πάνω στις γωνίες των 
επίπλων, σε συρταροθήκες, σε ράφια που εξέχουν κ.λπ. 

Μην αφήνετε τα κλειδιά μόνιμα πάνω στα γραφεία για 
να αποφευχθούν κοψίματα καθώς οι υπάλληλοι περνούν 
δίπλα. 

Ποτέ μην αφήνετε ανοικτά συρτάρια. 

Ψηλά ερμάρια που δεν είναι ορθά τακτοποιημένα μπο¬ 
ρεί να πέσουν και να προκαλέσουν τραυματισμούς. Το¬ 
ποθετήστε μεγαλύτερο βάρος στα κάτω συρτάρια ή ρά¬ 
φια και να ανοίγετε μόνο ένα συρτάρι τη φορά που θα πρέ¬ 
πει να το κλείνετε αμέσως μετά τη χρήση του, πριν 
ανοίξετε το επόμενο. 

Φροντίστε ώστε τα καλώδια των ηλεκτρικών ή άλλων 
συσκευών να είναι όσο το δυνατό πιο κοντά στον τοίχο και 
αν κάτι τέτοιο είναι αδύνατο μέσα στα ειδικά καλύμματα 
και καλά στερεωμένα στο δάπεδο. 

Φθαρμένα καλώδια, ρευματολήπτες και ηλεκτρικά μέ¬ 
σα πρέπει να αντικαθίσταται άμεσα. 

Ποτέ μην τοποθετείτε βαριά αντικείμενα στα ράφια που 
είναι πάνω από τη θέση ενός εργαζόμενου. 

Τοποθετήστε τα φωτοαντιγραφικά μηχανήματα και 
τους θορυβώδεις μεγάλους εκτυπωτές κατά το δυνατό 
σε χωριστούς χώρους καλά αεριζόμενους. 

Η αντικατάσταση των «μελανιών» των εκτυπωτών ή των 
φωτοτυπικών συσκευών γίνεται με προσοχή για τη μη δια- 
σπορά σκόνης, ενώ τα άδεια φυσίγγια συλλέγονται σε 
κλειστές σακούλες. Σε περίπτωση διασποράς σκόνης 
απαιτείται σκούπισμα με υγρό πανί αφού πρώτα φορέσε¬ 
τε γάντια προστασίας. 

Τα δάπεδα θα πρέπει να είναι αντιολισθητικά, να μην 
έχουν ανισόπεδες επιφάνειες ή σημεία που να μπορεί να 
σκοντάψει κάποιος διερχόμενος. 

Τα δάπεδα και οι σκάλες πρέπει να διατηρούνται πάντα 
στεγνά και καθαρά. Αν διαπιστώσετε ότι έχουν χυθεί υγρά 
στο δάπεδο ειδοποιείστε άμεσα το προσωπικό καθαριό¬ 
τητας. Προσέξτε γενικά τα βρεγμένα δάπεδα. 

Μην βάζετε τα σπασμένα γυαλιά στους κοινούς κάδους 
των γραφείων. 

Μη χρησιμοποιείτε τις καρέκλες, τις συρταριέρες και τα 

γραφεία για να φτάσετε τα ψηλά ράφια. Φροντίστε να κά¬ 
νετε χρήση μιας κατάλληλης σκάλας, αφού βεβαιωθείτε 
ότι ένας συνάδελφος βρίσκεται δίπλα σας. 

Μην προσπαθείτε να επιδιορθώσετε μόνοι σας χαλα¬ 
σμένες ηλεκτρικές συσκευές , συνδέσεις, καλώδια ή να 
παρέμβετε σε ηλεκτρικούς πίνακες. Ειδοποιήστε το αρ¬ 
μόδιο Τμήμα. 

Μην τοποθετείτε περισσότερες από μία συσκευές στην 
ίδια πρίζα. 

Μην πετάτε τα αποτσίγαρα στα δοχεία απορριμμάτων, 
χρησιμοποιείστε τα ειδικά δοχεία. 

Φροντίστε να γνωρίζετε τη θέση του πλησιέστερου πυ¬ 
ροσβεστήρα και να ενημερωθείτε για τον τρόπο χρήσης 
του. 

ΚΕΦΑΛΑΙΟ Δ' 

ΠΥΡΑΣΦΑΛΕΙΑ - ΠΡΩΤΕΣ ΒΟΗΘΕΙΕΣ 
Άρθρο 25 
ΠΥΡΑΣΦΑΛΕΙΑ 

Για να δημιουργηθεί η φωτιά πρέπει να συνυπάρχουν οι 
ακόλουθοι παράγοντες (τετράεδρο της φωτιάς): 

Καύσιμη ύλη. 

Οξυγόνο. 

Υψηλή θερμοκρασία. 

Χημική αντίδραση για την έναρξη. 

Το τετράεδρο της φωτιάς 



Αν δεν υπάρχει κάποιος από τους παραπάνω παράγο¬ 
ντες δεν αναπτύσσεται φωτιά. 

Είδη πυρκαγιάς 

Διεθνώς υπάρχουν 5 είδη πυρκαγιάς. 

Τύπος Α Πυρκαγιές στερεών υλικών όπως ξύλα, χαρ¬ 
τιά, στουπιά κ.α. 

Τύπος Β Πυρκαγιές εύφλεκτων υγρών όπως βενζίνες, 
πετρέλαιο, λάδια, χρώματα, διαλυτικά κ.α.. 

Τύπος Ο Πυρκαγιές αερίων όπως προπάνιο, βουτάνιο. 

Τύπος Θ Πυρκαγιές μετάλλων. 

Τύπος Ε Ηλεκτρικές πυρκαγιές. 

Κατασβεστικά μέσα στον Ο.Λ.Θ. α.ε. 

Νερό από δίκτυο πυρόσβεσης με μάνικες, επιδρά με 
μείωση της θερμοκρασίας. Κατάλληλο για πυρκαγιές τύ¬ 
που Α, δεν χρησιμοποιείται αν δε γίνει πρώτα διακοπή της 
ηλεκτροδότησης. 

Πυροσβεστήρες ξηράς σκόνης. Κατάλληλοι για κατά¬ 
σβεση πυρκαγιών Β, Θ και Ε. Μειονέκτημα ότι καταστρέ¬ 
φουν την πλαστική μόνωση των καλωδίων και αν χρησι¬ 
μοποιηθούν σε Η/Υ αυτός καταστρέφεται. 

Πυροσβεστήρες διοξειδίου του άνθρακα. Κατάλληλοι 
για όλους τους τύπους πυρκαγιών. Δεν είναιτοξικοί και δε 


βλάπτουν τις ηλεκτρικές εγκαταστάσεις. Χρειάζονται 
προσοχή κατά το χειρισμό τους λόγω της χαμηλής θερ¬ 
μοκρασίας στα σημεία εξόδου. 

Καταλληλότητα μέσων πυρόσβεσης ανάλογα με τον 
τύπο της πυρκαγιάς. 


Είδος 

Πυρκαγιάς 

Μέσο 

Πυρόσβεσης. 

(εντός Ο.Λ.Θ.). 

Α 

Νερό 

Στερεά 

Σκόνη 

Καύσιμα 

ΘΘ2 

Β 


Υγρά 

Σκόνη 

Καύσιμα 

ΘΘ2 

Θ 


Αέρια 

Σκόνη 

Καύσιμα 

ΘΘ2 

Ώ 

Ειδικές 

Μέταλλα 

σκόνες 

Ε 


Ηλεκτρικές 

ΘΘ2 

εγκαταστάσεις 



Αίτια της πυρκαγιάς 


Η πυρκαγιά μπορεί να προκληθεί από διάφορες αιτίες: 

Ηλεκτρικές εγκαταστάσεις. 

Ηλεκτρικές συσκευές. 

Κάπνισμα. 

Εργασίες συγκολλήσεων, οξυγόνο κ.λπ. 

Αταξία. 

Ανάφλεξη εύφλεκτων υλικών (αερίων, υγρών, στερεών). 

Έκρηξη. 

Αυτοανάφλεξη. 

Για την αποφυγή τέτοιων καταστάσεων πρέπει να ακο¬ 
λουθούνται από το προσωπικό οι ακόλουθοι κανόνες. 

Μην υπερφορτώνετε τις ηλεκτρολογικές εγκαταστά¬ 
σεις. 

Αντικαταστήστε τα γυμνά καλώδια, μπορεί να προκαλέ- 
σουν σπινθήρες. 

Τα ηλεκτρικά κυκλώματα πρέπει να είναι γειωμένα. 

Προστατέψτετους χώρους με αλεξικέραυνα. 

Φροντίστε για την καθαριότητα των χώρων και την ευ¬ 
ταξία τους. 

Να είστε πολύ προσεκτικοί στους χώρους που καπνίζε¬ 
τε. Μην καπνίζετε σε χώρους που κάτι τέτοιο απαγορεύε¬ 
ται (αμπάρια πλοίων, χώρους εκφόρτωσης εύφλεκτων).. 

Μην εγκαταλείπετε ποτέ το τσιγάρο σας. Βεβαιωθείτε 
ότι έσβησε. 

Μην αδειάζετε τα σταχτοδοχεία στα καλάθια απορριμ¬ 
μάτων. 

Μην καπνίζετε και να κλείνετε το κινητό σας τηλέφωνο 
κατά τη διάρκεια ανεφοδιασμού των εγκαταστάσεων, 
οχημάτων και μηχανημάτων με καύσιμα. 

Μην αφήνετε ποτέ αναμμένα γκαζάκια ή ηλεκτρικά μά¬ 
τια χωρίς επιτήρηση. Μην τα χρησιμοποιείτε δίπλα σε 
χαρτιά, πανιά και άλλα εύφλεκτα υλικά. 

Να αποφεύγετε την εκτέλεση θερμών εργασιών και τη 
χρήση γυμνής φλόγας, κοντά σε εύφλεκτα υλικά. 

Να λαμβάνετε ιδιαίτερα μέτρα πυροπροστασίας, κατά 
τη διακίνηση και αποθήκευση εύφλεκτων υλικών. 

Μην μετακινείτε τους πυροσβεστήρες από τις προβλε- 
πόμενες θέσεις. 

Μάθετε τη σωστή χρήση των πυροσβεστήρων. 

Ενέργειες σε περίπτωση πυρκαγιάς 

Αυτός που εντοπίζει την πυρκαγιά. 

Παραμένει ψύχραιμος. 

Επιχειρεί κατάσβεση με τα υπάρχοντα μέσα πυρόσβε¬ 
σης αν κάτι τέτοιο δεν θέτει τον ίδιο σε κίνδυνο (πυρκα¬ 
γιές μικρής έκτασης). 

Αν η πυρκαγιά είναι μεγαλύτερης έκτασης ειδοποιεί το 
Τμήμα Φύλαξης (εσ. 373) και τον Πυροσβεστικό Σταθμό 
Λιμένα (εσ. 199). 

Αν υπάρχει άτομο που κινδυνεύει το βοηθά να απομα¬ 
κρυνθεί χωρίς να κινδυνεύσει ο ίδιος. 

Απομακρύνεται γρήγορα από το χώρο ειδοποιώντας 
και τους συναδέλφους του να κάνουν το ίδιο. 

Παρέχει στην Ομάδα Πυρασφάλειας και στους Πυρο¬ 
σβέστες πληροφορίες για το χώρο, τυχόν εύφλεκτα υλι¬ 
κά, δοχεία υπό πίεση, ηλεκτρικούς πίνακες κ.α. 

Αυτός που ακούει το συναγερμό. 

Παραμένει ψύχραιμος. 

Διακόπτει τη λειτουργία μηχανημάτων και ηλεκτρικών 
εγκαταστάσεων. 

Απομακρύνεται από το χώρο του συμβάντος αλλά δεν 
φεύγει από το λιμάνι. 

Περιμένει οδηγίες. 

Άρθρο 26 

ΠΡΩΤΕΣ ΒΟΗΘΕΙΕΣ 

Ο Ο.Λ.Θ. α.ε. με τη βοήθεια του Γιατρού Εργασίας κα¬ 
ταρτίζει και εφαρμόζει σχέδιο παροχής Α' Βοηθειών, σύμ¬ 
φωνα με τις ανάγκες του. 

Το σχέδιο μεριμνά για τη διασφάλιση των εφοδίων και 
των υλικών Α' Βοηθειών καθώς και για την εκπαίδευση του 
προσωπικού. 

Σε κάθε συνεργείο, τμήμα, ομάδα εργασίας κ.λπ. θα 
πρέπει να υπάρχει ένας τουλάχιστον εργαζόμενος του 
Ο.Λ.Θ. α.ε. εκπαιδευμένος σε ζητήματα Α' Βοηθειών και 
ένα φαρμακείο με τα αναγκαία εφόδια. 

Οι επικεφαλείς των τμημάτων, οι επόπτες και οι αρχιερ¬ 
γάτες εκπαιδεύονται υποχρεωτικά όλοι, στην παροχή Α' 
Βοηθειών. 

Το σχέδιο κοινοποιείται σε όλα τα Τμήματα του Ο.Λ.Θ. 
α.ε ενώ η συνδρομή και η συμμετοχή του προσωπικού 
στην παροχή Α' Βοηθειών και στα αντίστοιχα προγράμμα¬ 
τα εκπαίδευσης ή ασκήσεων είναι υποχρεωτική. 

Στο Τμήμα Φύλαξης - Π.Σ.Ε.Α. του Ο.Λ.Θ. α.ε. διατη¬ 
ρούνται σε άριστη κατάσταση όλα τα απαραίτητα εφόδια 
μεταφοράς τραυματία π.χ. φορεία, κουβέρτες, αδιάβρο¬ 
χα φορείων κ.λπ. 

Στο Ιατρείο του Ο.Λ.Θ. α.ε. τηρείται φαρμακευτικό και 
επιδεσμικό υλικό για την αντιμετώπιση τραυματία ή ατό¬ 
μου σε έκτακτη ανάγκη. 

Σε διάφορα «στρατηγικά σημεία» του Ο.Λ.Θ. α.ε. μπο¬ 
ρούν να διατηρούνται εφόδια Α' Βοηθειών ανάλογα με τις 
ανάγκες π.χ. στο Σ.ΕΜΠΟ. 


Οι υπηρεσίες και τα τμήματα του Ο.Λ.Θ. α.ε. οφείλουν 
να διατηρούν τα φαρμακεία του χώρου τους, σε άριστη 
κατάσταση, να τα επιθεωρούν τακτικά και να μεριμνούν 
για την αναγκαία συμπλήρωση ή αντικατάσταση των εφο¬ 
δίων. 

Η προμήθεια των υλικών των εφοδίων Α' Βοηθειών γίνε¬ 
ται με βάση το σχέδιο και τις υποδείξεις του Γιατρού Ερ¬ 
γασίας του Ο.Λ.Θ. α.ε. καθώς και η διακίνησή τους. 

Το προσωπικό του Ο.Λ.Θ. α.ε. οφείλει να προστατεύει 
τα υλικά Α' Βοηθειών και να τα χρησιμοποιεί αποκλειστικά 
για τις ανάγκες του Οργανισμού. 

Σε περίπτωση τραυματισμού ή αιφνίδιας νόσου και ανά¬ 
λογα με τη βαρύτητα του συμβάντος, ειδοποιείται αμέ¬ 
σως ο επικεφαλής της ομάδας εργασίας ή του τμήματος, 
ενώ από τους παρευρισκόμενους παρέχονται οι Α' Βοή¬ 
θειες που χρειάζονται. 

Σε κάθε περίπτωση θα πρέπει ιεραρχικά να λαμβάνο- 
νταιτα ακόλουθα μέτρα: 

Απομάκρυνση του κινδύνου ή του πάσχοντα από τον κίν¬ 
δυνο. 

Διασφάλιση από κινδύνους των παρεχόντων Α' Βοήθει¬ 
ες. 

Σε κάθε αιμορραγία εφαρμογή μηχανικής πίεσης για 
τον έλεγχο της. 

Σε απώλεια των αισθήσεων ή λιποθυμίες, οριζοντίωση 
του πάσχοντα. 

Στην περίπτωση που ο πάσχων δεν αναπνέει ή/και δεν 
έχει σφυγμό στην καρωτίδα, τότε γίνεται εφαρμογή της 
καρδιοπνευμονικής αναζωογόνησης (ΚΑΡΠΑ=το «φιλί» 
της ζωής). 

Στην περίπτωση σοβαρών τραυματισμών, εάν δεν 
υπάρχει περαιτέρω κίνδυνος, ακινητοποίηση του παθό- 
ντα και αναζήτηση βοήθειας. 

Σε οποιαδήποτε υποψία κάκωσης του αυχένα, άμεση 
ακινητοποίηση του και αποφυγή κάθε απότομης κίνησης 
ή ενέργειας. Η τοποθέτηση κολάρου ακινητοποίησης αυ¬ 
χένα αποτελεί πρώτη προτεραιότητα. 

Σε κάθε σοβαρό τραυματισμό, ειδοποιείστε αμέσως το 
Τμήμα Φύλαξης όπου διατηρούνται το φορείο και τα άλ¬ 
λα υλικά Α' Βοηθειών. 

Ζητείστε τη συνδρομή του Ιατρείου σε κάθε περίπτωση 
τραυματισμού ή νόσου. 

Εκτός από επιπόλαιους τραυματισμούς, η αναζήτηση 
ιατρονοσηλευτικής βοήθειας για κάθε τραυματισμό ή νό¬ 
σο, είναι απόλυτα απαραίτητη. 

Οποιοσδήποτε τραυματισμός ή ατύχημα, πέφτει στην 
αντίληψη του προσωπικού του Ο.Λ.Θ. α.ε., εκτός από την 
παροχή Α' Βοηθειών, θα πρέπει να δηλώνεται στον εκά- 
στοτε επικεφαλής ή προϊστάμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Ιουνίου 2005 

Ο Πρόεδρος του Δ.Σ. 

ΧΡΙΣΤΟΦΟΡΟΣ ΚΟΥΤΙΤΑΣ 




19332 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΙ.θΓ 


ΡΑΧ 210 52 21 004 
Θ-ΓΠ3ΪΙ: ννββίΤΙΒΗΐθΓ @ θΙ·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοππ και μέχρι 100 σελίδες σε 5 ουίΌ προσαυξανόμενη κατά 

1 θογο ανά 50 σελίδες. 






• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210 - 4071010, ίαχ: 210 - 4071010 ίπίθίτιβΐ 

ΗΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβι-πβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 βυΐΌ. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓπβί, με την καταβολή των αντίστοιχων 
ποσών συνδρομής και ΤΑΠΕΤ . 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























